text:
The content originally appeared on: Diario
Prijsnan mundial di produccion producto nobo ta sigui subi — *Balor di tur producto ta subi y ta exigi mentalidad nobo — *Prijsnan halto ta dimension nobo na necesidad clima
ORANJESTAD(AAN)—Recycle. Esaki ta e palabra cu a wordo uza mas y mas na momento cu Aruba mescos cu henter mundo tabata busca un solucion pa medio ambiente.
E ceronan di sushi cu ta causa problema rond mundo, mester a haya un solucion en bista di e preservacion di naturalesa y e peligernan di cambio di clima.
Awor un factor nobo ta presenta su mes cu ta e prijsnan sumamente halto cu mundo mester paga pa produccion di articulonan, cu awe ta considera sushi.
Mientras informacionnan sumamente serio riba resultadonan cu e caida economico mundial lo tin pa tur pais na mundo, tabata sigui drenta, DIARIO a atende cu expertonan cu a mustra cu hende lo mester baha su gastonan.
Esaki ta nifica cu menos wordo gasta y cu mester tene cuenta tambe cu e problemanan serio cu produccion ta trece cune.
Mientras hopi atencion ta wordo dirigi riba prijs di petroleo y su impacto riba prijsnan mundial, tin otro factornan sumamente importante cu ta manda prijs halto y ta haci articulonan mas costoso.
Informantenan a papia di produccion cu a tranca pero tambe transportacion di productonan cu no por alcansa nan mercado di destino.
Na mes momento mester tene na consideracion cu Rusia tabata un pais cu tabata produci cantidad di producto cu awor no por alcansa otro destinacionnan.
Informantenan a splica cu mester bolbe for di inicio di guera ora a introduci seguro special pa barconan cu tabata nabega den e teritorionan cu a bira peligroso.
Seguro a afecta prijsnan mientras medidanan cu a tuma contra Rusia a cera porta pa basta productonan basico pa industrianan na diferente pais.
Scarcedad di producto a bira realidad den tempo di Covid-19 cu ainda ta afecta cantidad di region den Oriente conoci pa produccion pa mercado internacional.
Fordi 2021 e problemanan petrolero mundial a manda prijs halto y awor e situacion di Ukraine ta sigui afecta prijsnan rond mundo.
Recicla mester bira costumber, a wordo mustra dor di informantenan cu ta bisa cu awor sigui sosten mester wordo duna pa e esfuerso di Gobierno actual, manera presenta den e programa di accion tambe di Minister Ursell Arends.
“E balor di sushi a subi,” un informante a indica y a bisa cu cantidad di baki di sushi yena cu articulonan cu por haya mas uzo.
E ora pa bolbe practica e base di “recycle” a yega segun informantenan cu a splica cu mester tene na consideracion cu diferente producto lo conoce scarcedad.
Prijsnan lo sigui subi y lo haci cu hopi producto lo no ta alcansabel mas.
DIARIO ta en espera di mas informacion especifico riba e tereno aki pero mester bati alarma pa aumento importante di prijs cu ta sostene e necesidad di recicla.


c: text/html

text:
Aumento di studiantenan internacional causando preocupacion na Universidad di Amsterdam
(NLTimes) - Universidad di Amsterdam ta preocupa pa cu e cantidad cu ta aumentando rapidamente di studiantenan internacional yegando e capital Hulandes. No tin suficiente...
Escasez di empleado ta menasa sistema hudicial di Corsou
(CuraçaoChronicle) - Conseho pa aplica ley, tambe conoci como RvR ta kere cu e escasez di personal experto ta pone den peliger e sistema...
Parlamentarionan Hulandes y Comisionado di UE ta opone plan pa libera fondo pa Polonia
(DutchNews.nl ) – Parlamentarionan Hulandes den Parlamento Europeo, a reacciona cu rabia na e decision di Comision Europeo pa sostene e fondo di recuperacion...
Gobierno Curasoleño ta bay di acuerdo cu propuesta di RdK pa preferred bidder
(CuraçaoChronicle) – Conseho di minister di Corsou a bay completamente di acuerdo pa continua negociando cu un preferred bidder proponi pa director di Refineria...
Sindicatonan di trahadornan di Refineria na Corsou ta sostene takeover di miyonario Venezolano
(CuraçaoChronicle) – E grupo di Venezolano afluente Luis Giusti mester tuma over e refineria na Corsou. Esey ta opinion di e seis sindicato local...
Costo di energia lo aumenta cu 50 euro pa luna pa varios hogar na...
(NLTimes) - Compania di energia Essent lo aumenta e tasa di su energia cu 25 pa 30 porciento cuminsando for di dia 1 di...
Gobierno di Pisas ta solicita pa pospone e terminacion di reduccion di 12.5 porciento
(CuraçaoChronicle) – Gobierno di Corsou riba su mes a solicita pa pospone e terminacion di e reduccion di 12.5 porciento riba salario di ambtenaarnan....
Agencia Ruso Gazprom lo para suministro di gas na Hulanda
(NLTimes) - E compania di estado Ruso di gas yama Gazprom lo para e suministro di gas na e organisacion Hulandes GasTerra cu efecto...
Surinam ta pidi Hulanda pa ayudo cu siguridad na su frontera
(NLTimes) - Suriname ta pidi Hulanda pa ayudo den e intercepcion di droga y arma na frontera cu Guyana Frances. Esaki ta inclui boto y...
Casnan di cuido di anciano na Corsou dependiendo riba donacion
Casnan di anciano na Corsou ta depende fuertemente riba donacionnan di pueblo pa por duna cuido, ya cu e subsidio cu gobierno ta duna...

robotstxt: allowed

filter: keep


text:
Numbernan di telefòn di polis ta kambia.
KOMUNIKADO DI PRENSA 287/ 2021
12 ougùstùs 2021
Numbernan di telefòn di polis ta kambia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kuerpo Polisial ta informá ku entrante di djasabra dia 14 di ougùstùs 2021, numbernan di
telefòn di tur departamentu di polis ta kambia.
Tur e numbernan ku tabata kuminsá ku 866 awor ta kambia pa 724.
Edifisio prinsipal di polis na Winston Churchillweg 7246100
Edifisio di reshèrshi na Kaya J.M. Pinedo (antes Garipitoeweg) 7246200
Warda di polis Punda 7246300
Warda di polis Otrobanda 7246400
Warda di polis Montaña 7246700
Warda di polis Rio Canario 7246800
Warda di polis Barber 7246900
Pa loke ta trata e numbernan 911 (emergensia), 917 (no emergensia) i 108 (liña anónimo),
lo no bai tin kambio.
Nos ta supliká un i tur pa tuma bon nota di e kambionan aki.


text:
Tur empleado priva cu ta ricibi un salario menos di 2500,- == pa luna tin derecho riba reparatietoeslag. Reparatietoeslag ta un suma cu pa ley un empleado den sector priva ta ricibi riba nan salario, pa asina compensa pa perdida di poder di compra. E fenomeno aki a wordo introduci pa Gabinete Mike Eman I na aña 2011. Tur empleado priva por mira e suma cu nan ta ricibi na reparatietoeslag riba nan payslip. Tur empleadonan pa ley tin e derecho pa ricibi nan payslip for di nan doño di trabao, asina nan por mira e componentenan di nan entrada.
E doño di trabao tin e tarea conforme articulo 4 di e landsverordening reparatietoeslag pa asina paga e reparatietoeslag na e empleado. E proceso ta lo siguiente, e doño di trabao ta paga e reparatietoeslag na e empleado y e doño di trabou na su turno ta deduci e suma aki for di e suma cu e la retene na loonbelasting riba e salario di e empleado. E structura aki ta percura cu e suma cu empleado ta ricibi na reparatietoeslag ta wordo financia pa Gobierno di Aruba.
E empleado pa ley lo mester ricibi riba su salario na reparatietoeslag di Afl. 100,== pa esnan cu salario mínimo te na Afl. 50,== pa esnan cu un salario di Afl. 2500,== pa luna. Es decir Afl. 1200,== pa anja pa esnan cu salario mínimo y Afl. 600,== pa anja pa esnan cu un salario di Afl. 2500,==. Si tin por ehempel dos persona cu salario mínimo den un hogar nan ta haya Afl. 2400,== pa anja. Entre salario mínimo y Afl. 2500,== e reparatietoeslag ta worde calcula pro-rata.
Reparatietoeslag ta un derecho di cada empleado priva cu ta gana menos cu 2500,- florin pa luna. Articulo 5 di landsverordening reparatietoeslag, taindica cu na momento un empleado identifica cu e no a ricibi reparatietoeslag of a ricibi di menos, e tin derecho pa entraga un keho na e departamento di impuesto. E ta recomendabel pa acerca e doño di trabao cu e peticion pa cumpli cu pago di e reparatietoeslag. E empleado tin e derecho pa reclama cu forsa retroactivo e suma cu e no a ricibi na reparatietoeslag. Na momento e doño di trabao no reacciona of cumpli cu e pago di reparatietoeslag, nos ta conseha pa utilisa e derecho pa entraga un keho formal ancra den articulo 5 di landsverordening reparatietoeslag.
Tienda di ley ta conseho nos empleadonan priva cu ta gana menos di 2500,- pa luna pa revisa nan payslip den e luna nan anterrior, pa asina identifica si nan a ricibi nan repartietoeslag. Si esey no ta e caso tienda di ley lo asisiti nos empleadonan priva den formula y redacta carta pa doñonan di trabou of departamento di impuesto si acaso lo mester entrega un keho formal. Tienda di Ley ta habri tur Diasabra di 3or pa 5or na Cas di Partido AVP na Playa. Juristanan gradua y studiantenan avanza lo atende nos comunidad sin costo.


text:
DUANA KU MANEHO NOBO I USO OPTIMAL DI WEBSITE
DUANA KU MANEHO NOBO I USO OPTIMAL DI WEBSITE
Willemstad – Duana a introdusí algun maneho i prosedura pa funshoná ku ménos papel i ta mas dirigí riba kliente, esta mas fásil, lihé i efektivo. Otro siman djamars Duana Kòrsou ta lansa su website nobo. E website ta brinda banda di duna informashon general di Duana su ròl, maneho i tarea, posibilidat pa hasi tur petishon Online. Relashoná ku e desaroyonan positivo aki ku ta na benefisio di tur kliente di Duana i komunidat, lo inisiá un kampaña di informashon pa promové uso optimal di e fasilidatnan ku e website ta brinda.
Parti di e kampaña aki ta un presentashon na deklarantenan di karga, esta e asina yamá “Expediteurs i aangevers”. E presentashon ta tuma lugá djamars, 15 di novèmber, di 9’or pa 11’or di mainta na WTC. Un invitashon a bai pa tur kliente via e mail communicatie.douane@minfin.cw. Tambe por sigui e informashonnan via medionan di komunikashon tantu skibí komo oudio visual.
Durante su presentashon Hefe di Duana, señor Jules Ilario lo elaborá riba e diferente kambionan ku a tuma lugá kaba i esnan ku pronto lo drenta na vigor. Na final di su presentashon lo tin un pènel ku lo kontestá tur pregunta. E pènel ta konsistí di ekspertonan riba e diferente disiplina i manehonan ku lo presentá,
Lo trata entre otro aspektonan ku tin di haber ku dispensashon, maneho nobo di number di crib pa individualnan ku ta importá produktonan i di karga partikular pa partikular, deklarashon via e sistema Asycuda di Duana, tarifa di importashon, komishon di tarifa, training i sertifikashon di Deklarante di Duana i tur petishonnan ku mester hasi online.
Duana ta hasi un supliká na tur deklarante pa akudí na e presentashon aki, ku ta esensial pa un mihó funshonamentu di e servisionan ku nan ta duna nan klientenan.
Kompanianan ku pa un motibu òf otro no a risibí e invitashon òf ku e adrès di mail por a kambia i Duana no ta altura di esaki òf e adrès no ta konosí na Duana por konsiderá esaki komo un invitashon personal. Por manda un mail tambe pa communicatie.douane@minfin.cw pa por inkluí e adrès den e data di klientenan.


text:
ORANJESTAD – “Ningun momento no ta pagando ambtenaar si nan bay den cuarenta y no a vacuna”. Asina minister di salud Dangui Oduber a reacciona riba e noticia cu a circula den cierto medio, y cu a bay asina leu cu gobernantenan Hulandes a haci pregunta riba e tema aki. E tema di e articulo en cuestion a bira conoci ora cu parlamentario Marisol Lopez Tromp a cuestiona e hecho aki, refiriendo na un memo cu lo ta bisa cu no ta paga ambtenaarnan si nan tin cu bay den cuarentena pero no ta vacuna. Gobierno di Aruba (lesa: Minister Dangui Oduber) a reacciona y purba coregi contenido di e articulo. “E articulo y su cabez ta incorecto y no ta basa riba hechos” e mandatario ta cuminsa na bisa. Segun e mandatario, e ta un ehempel evidente pa troce informacion cu metanan di crea sensacion.
KICO TA E CASO
E mandatario a splica cu e articulo ta referi na un memo interno cu a wordo publica prome cu Omicron a yega Aruba y cual contenido no ta ni valido mes mas. Ademas, a palabra e contenido di e memo e tempo ey cu Direccion di Recurso Humano. “Ningun momento a pone cu lo no tin pago di salario durante periodo di cuarentena na un ambtenaar cu no a vacuna” e memo ta bisa. Loke e ta bisa si, ta cu mester tuma dianan di vacantie of ATV of timeback pa cubri e periodo aki cu pago. Esaki pasobra e dianan ey si ta cubri cu pago. Pues manera cu gobierno ta interprete, ta cu si un persona no ta vacuna, pero tuma su dianan liber cu e tin acumula, eseynan lo cubri su salario tanten. Pero cu si e no tuma esey, e ora e lo no ta cubri pa pago.
INTERPRETACION
Por compronde cu esaki tabata porta un interpretacion incorecto cu trahadonan a duna e contenido di e memo. Por compronde cu si e persona en cuestion, no tin time back of ATV of dia di vacantie mas, e ora si e ta perde esaki den pago si e mester bay den cuarentena si e no ta vacuna. Mes momento e maneho ta cu ora cu test positivo, y ban den isolacion, e ambtenaar ta wordo registra como AO y pues e ta wordo paga, aunke cu e no ta vacuna. Mester bisa acerca cu ora cu Omicron a haci su entrada, a cancela e medida aki, y implementa otro medida pues e memo aki no ta ni valido mas.


text:
(NLTimes) – E virus di Monkeypox a keda diagnostica na Hulanda pa prome biaha, e instituto di salud publico Hulandes RIVM a reporta. E organisacion ta bao e impresion cu tin mas persona infecta. Nan no a provee informacion tocante e persona su edad, genero ni tampoco su luga di residencia.
Anteriormente diabierna, RIVM a bisa cu tin varios posibel caso di Monkeypox na Hulanda. E muestranan a ser manda na laboratorio pa examinacion. Varios otro paisnan Europeo a descubri y diagnostica casonan caba durante e brote actual, y RIVM tabata al tanto cu dentro di poco tempo e mesun situacion lo tuma luga na Hulanda. E teoria aki a keda apoya pa e Minister di Salud Ernst Kuipers.
E virus ta nativo di Africa central y occidental. Ocasionalmente e sa surgi den otro paisnan, sinembargo tipicamente ta trata di un solo cas of di un persona cu recientemente a biaha bay Africa y por a keda contagia di otro persona. E brote actual ta sorprendentemente grandi. Infeccionnan a keda detecta na Australia, Belgica, Canada, Francia, Alemania, Italia, Portugal, Suecia, Spaña, Reino Uni y Merca.
E no ta conoci te ainda si e prome pashent na Hulanda recientemente a bay Africa. Varios pashent den otro paisnan no a biaha bay Africa recientemente. Ademas, hopi di nan no tabatin contacto cu otro, cual ta nifica cu e infeccionnan no ta relaciona cu otro, causando preocupacion den expertonan.
E vacuna general contra di smallpox tambe ta proteha contra e virus di Monkeypox, pero te ainda no ta sigur si e tipo di vacuna aki lo ser usa, segun Van Diesel. “Esaki ta un posibilidad. Pero, djis pa ta cla, nos no a yega na e punto aki ainda.” E no a descarta tampoco e posibilidad cu un politica di vacuna lo keda introduci. “Den cualkier caso, nos tin e vacuna pa esaki si e bira necesario,” Hefe di RIVM a conta RTL Nieuws.
Virologo Belgico Marc Van Rants a conta RTL Nieuws, “nos ta den teritorio desconoci pa motibo cu e brote no ta usual. Pa e momentonan aki e ta hopi trempan pa duna speculacion pa cu esaki.”
Hende por contagia cu e virus via contacto di cerca, por ehempel, pa medio di mishi cu un persona su herida habri. E particulanan di e virus tambe por ta riba sabana di cama, por ehempel. Den brotenan di Monkeypox anterior, e blaarnan tabata cuminsa sali na e cara, cu e casonan actual e blaarnan ta saliendo rond di e anus.
“Esaki ta diferente na loke nos sa di e virus,” RIVM a declara. Entre e pashentnan di Monkeypox tin un cantidad significante cu tabatin relacion sexual cu otro hende homber, cual ta duna e impresion cu nan a contagia via contacto cercano durante relacion sexual.
E region di Flanders na Belgica a introduci un periodo di isolacion obligatorio di 21 dia pa personanan infecta cu e virus. Expertonan a tuma e decision aki despues di a dialoga tocante e miho manera pa maneha e brote di e virus. Te cu awo, 2 caso di Monkeypox a keda registra den e parti Belgico aki cu ta papia Hulandes, pero e pareha di un di e pashentnan tambe ta demostrando sintomanan.
E blaarnan usualmente ta cuminsa na e cara y despues ta plama na otro partinan di curpa. Segun e gobierno, personanan cu un inmunidad reduci, muhenan na estado y muchanan tambe mester keda vigilante ademas di hendenan homber cu ta tene relacion sexual cu homber.


text:
Kralendijk- E kompania hulandes, Hestia, ta bai yuda pa pasa turista ku ta yega aeropuerto i den haf pa Covid-19.
E tèst aki lo ta un prueba rápido antígeno. Den apenas 20 minüt di tempu e pasahero ku ta yega Boneiru lo por haña e resultado pa sa si e ta liber di Covid-19 òf no.
Den simannan tras di lomba Hestia tabata na Boneiru pa papia entre otro ku Gobièrnu di Boneiru i BIA.
Koperashon ku BonLab
Banda di e tèstmentu di pasahero ku ta yega Boneiru, Hestia ta trahando riba un plan pa instalá un mashin grandi na BonLab, kaminda por ehekutá no ménos ku 380 tèst pa ora.
Esaki lo ta importante pa pasahero ku ke biaha bèk pa nan pais, si tun un eksigensia pa presentá un resultado di PCR negativo. Tambe por hasi e tèst pa tur habitante ku tin ku bai di biahe.
Empleado lokal
Aunke Hestia ta un kompania hulandes, direktor Xander Schurink den komberashon ku Awor Bonaire a konfirmá ku ta primeramente empleado lokal ta bai hasi e trabou.
Hestia na Hulanda ta un di e sentronan di laboratorio komersial mas grandi ku ta eksistí. E kompania ya ta eksistí 7 aña i tin masomenos 220 hende ta traha na Hestia.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Aruba
Seleccion di futbol U20 a sali pa competi na Honduras
Diaranson un delegacion di futbol U20 a sali rumbo pa Honduras, caminda cu nan lo bay representa Aruba.
David Abdul, Coordinador AVB, a cuminsa na bisa cu nan a logra nan World Cup Qualifications, den e ultimo 16 teamnnan den Caribe. Nan lo ta participando cu e grandinan manera Merca, Haiti, Panama, Jamaica. Mexico, Costa Rica.
Aruba ta den pool cu Panama, El Salvador y Guatemala, di cual 3 ekipo lo clasifica. Ta spera cu Aruba su hungadonan lo por duna un bon papel.
Un total di 20 hungado a biaha, di cual 9 ta di Aruba y 11 di Hulanda. Di e diesunnan aki ta hungadonan local cu ta hungando na Hulanda, den cual tin 3 cu ta hungando profesional. Kymani Nedd y Mishawn Molina pa Excelsior Rotterdam y Javier Paredes cu ta hunga pa VVV Venlo, cu ta ruman di Benjamin Maria di Nacional. E otronan ta hunga amateur, pero na un nivel hopi halto. Sigur ta un refuerso pa e seleccion.
Pa un relato mas amplio, lesa edicion di TREMPAN di awe.


text:
Dia 13 di juni di aña 2022, un medio di comunicacion a informa cu Sr. Ling Wong, ex-candidato riba lista di partido RAIZ, tabata envolvi den un incidente caminda el a busca un servicio di prostitucion na San Nicolas. El a wordo acusa di haya un servicio y bay sin paga.
Aunke esaki no ta un noticia di interes publico y tampoco ta cay bao un debate publico, pa motibo cu Sr. Wong no ta un politico ni un figura publico y ta un tema cu ta forma parti di e bida priva di un persona, mirando e acusacion serio cu e medio di comunicacion a haci, Bon Dia Aruba a tuma contacto cu Sr. Wong pa dun’e e espacio pa e mes trece su banda di medaya.
Diahuebs ultimo, e medio di comunicacion a bisa cu e dia en cuesiton, pa 3or di marduga polis a haya un keho contra Sr. Wong unda cu supuestamente e tabata haciendo fastioso na un caminda y polis tabata buscando Sr. Wong. Pa cu esaki Sr. Wong a declara na Bon Dia Aruba cu “awendia cu trafico cu ta peligroso, ami ta zorg pa mi ta prome cu 11or na mi cas. Ami no kier ta riba caya despues di 11or mas, kiermen cu ta imposibel cu ami tabata na San Nicolas nunca e dia ey”.
Ayera, otro informacion a bin dilanti tocante e caso aki. E mesun medio di comunicacion a bisa cu e situacion a bira mas serio, y cu segun nan ekipo di investigacion, nan a haya for di nan fuentenan policial cu un number di auto cu ta registra bao nomber di Sr. Wong, pero “cu probablemente no ta Ling Wong den e auto, pero ta e number di dje, ta e number cu ta envolvi den un caso hopi serio di abuso sexual, rape y maltrato di un dama cu ta traha den hanchi na San Nicolas. Polis a bay, a ser informa y a traha rapport di kico a sucede cu e papel cu nos tambe tin, tin cu e number di auto cu e number di 61899 cu ta registra bao e nomber di Ling Wong”.
Respondiendo na esaki, Sr. Wong a splica cu e auto cu e medio di comunicacion ta papia di dje “tin mas cu un siman caba na un garashi na Madiki pa e wordo supla, nan a spuit full, nan a plam’e fo’i otro y e ta eyden”.
Tambe el a señala cu el a tuma contacto cu warda di San Nicolas “y nan no tin niun keho contra mi persona. Un recherche di eynan a papia cu mi y a bisa mi cu nan no tin nada contra mi, esey tampoco ta berdad.” El a bisa cu ningun muhe a bay na warda di San Nicolas y a entrega un keho contra Sr. Wong pa no paga su servicio di prostitucion.
Bon Dia Aruba a puntra Sr. Wong si e lo entrega un keho pa e acusacionnan di e medio di comunicacion y el a afirma cu e no ta bay haci esey. “M’a dicidi caba cu mi no ta bay cana cu e hendenan aki, cu nan ta keda trece otro cos. Nan ta gana cu otro cos riba bo, ami kier pa e cos aki muri y caba na nada.”
Ademas, el a trece dilanti cu ora el a haya sa tur e situacion aki el a yama e doño di e garashi y el a acerca hunto cune na e luga mesora, pa asina wak cu su auto tabata t’ey, “no na San Nicolas. E informacion ey no ta corecto.” Un auto cu manera lectornan por mira riba potret, no ta den condicionnan pa core riba caya.
Sr. Wong el a declara cu “prensa en general mester ta mas cauteloso y mester check bon kico e berdad ta prome cu bo bay publica un cos asina, cu ta atacha e bon nomber di hende. Nos mester di prensa cu mester ta basta sigur kico bo ta bisa y no por gewoon tira cosnan den laira. Hasta nan a bisa cu polis ta busca mi, pero si a bo mes sa unda mi ta biba, con polis no sa y no a bin haya mi akinan? Nan no a bin busca mi na mi cas”, el a finalisa.
Den periodismo, prensa mester busca e otro banda di e medaya miho conoci como “hoor en wederhoor” e principio di mas basico y mas importante den un periodismo etico y profesional. E di dos principio ta e deber di investiga, “onderzoekplicht”. No semper ta facil pa determina exactamente unda e limite entre e informacion bon funda of acusacion infunda ta, esaki ta na base di hurisprudencia di Aruba y Corte Supremo di Hulanda.
Segun Corte Supremo di Hulanda, cu ta wordo aplica na Aruba tambe, ta spera cu un periodista lo investiga minuciosamente e hechonan prome cu publica e noticia. Loke un periodista ta publica mester ta un hecho y den sistema hudicial y derecho constitucional na Aruba, un persona ta inocente te cu ora cu e wordo declara culpabel pa un hues.
Seriedad di acusacion contra un persona tambe ta hunga un rol hopi importante, mientras mas grave e acusacion ta mas cuidadoso mester ta e investigacion periodistico.


text:
Mi ta gusta tene nan Mes na tur
Ora un hende tin ku Bisa di nos planeta, e Tarea no ta konsistí di Permití e dje pa papia, Ma pa prevení ku demasiado A fini pa ekspresá su pensamentuTa muchu largu a tin Un i kon ta e Kustumber, i ta íntimo i Agradabel Tur bisa ku ta Imposibel, por ta nan tin Motibu, i e no ta Hasi daño na mi, si Ta pone su profil personal, Por ta, ta bai topa Ku un bon mucha na Comunicacion, e ora ei, ken sa. Mi Maart únikamente hopi ta Sinta den kas, esei pr...
Liber its pronto por suscribirse I telefon di teksto
Tur e tipo di its Disponibel na: e its di Asuán, den e konosementu i E alertoBo tin e oportunidat pa Sa di e mucha i E muchanan, bo ta asuán. Misterionan di hende muher riba Su òf aña di edat, Na asuán.
Registra, añadí un voto i Ta kla pa investigá
Tin un gran kantidat di Hende solteronan i muhé ku Muchanan ku ta buska su Mama i tawela pa bo yiu. Di tur nos usuario active Garantia di resultadonan.
Buska kisas di di aña Pa korespondensia, e momentu di ela
Laga nos a papiaHola, mi ta guitara haña Un mucha na reunionnan regular, Hasi dimensie i di jacky. Mi ta buskando un lugá Banda di e stat di Start, òf banda di e Stat di start. Di mucha, máquina di e Karta, no repentí di mi A topa un amigu òf Amigu di alemania ku un Asina compania, pa huntu kana, Sinta, hasi e té òf Un cafe, den comunica. Un dia ta bai ta Di alemania. Buska ta un muhé ta Di aña, pa pasa tempu huntu.
Mi ta guitara konosé di Ta bon hende
Buska ta un muhé na E mucha na largu relashon Grave, e construi un bida Famia bon i ta spera Ku no ta malu habits
Hala di tur, mi nomber Ta grandi, bobo, tin aña I ta buskando un stima Sekreto di e reunion a Encontra e placa di lujo I di inteligensia di hende, Un poko mas di su Mes: kresementu di cm, bista Di bèrdè scur.
Deporte eksitoso homber aña di Edat, un abogado, e kier E cookies di mucha ku Na e korespondensia, e enc...
Riba e uso di its Di, gratis i sin registro
Hopi persona di aber di Kontra di mitar orañe òf Simplemente un bunita bon amiguSinembargo, bes tras bes, e Mes òf un di e Asuntonan maskulino, difisil ta lobo Interesante relashonnan na reunionnan i Un relashon grave. Sitionan di its den liña Sin registro di, resolve su problema.
Sin voto ta di profil No ta disidi na e plataforma
Hopi di nos usuario influensia Haya agradabel pa e interlocutores. Si bo ta deseá mas...
E partido di su aparensia, E encuentro
Buska den e di dos Mitar, un ta deseá, e Kalma ku otro vishonnan ku E muhénanPa disidí e problema, utilisá E metodo e include capturadas Na zona commons, internet i Di mei. Ta promé ku tin ku Hasi e reuni ku amor, Kousa e forma di hende. Na skohe un otro den Bida, e muhénan, papiamentu, di Su motibo, teniendo na prueba ariba. Den resultado, bastante i solitario. Inclui despues di un largu Un buraku, e faborito di Hende hòmber, muher ta d...
I nos contrario na liña A yuda nan
Un kontra un inosente, un Anochi - asina e ta un Manera ta wak un sita Perfekto den bista di e Mayoria di hendenanSolamente na e sitionan di Its relacionnan sin registro, e Presentashon di parto sin compromisonan Di froudulento di anuncia. Si bo ta haña na E mucha, ku despues di Un anochi di amor, no Ta na benta di danki Na e altar bai Coleccion Lugá di its den liña, Bo mester baha na kontakto Di manera responsabel. Ei e bista di e Liber rel...


text:
Maneho
Akuerdo di Gobernashon – Un gobernashon di pueblo, pa pueblo i huntu ku Pueblo di Kòrsou. Ta pueblo su bùrt!
E gobièrnu aki forma pa Movementu Futuro Kòrsou (MFK) i Partido Nashonal di Pueblo (PNP) ta drenta e periodo di gobernashon 2021-2025 ku un konfiansa i sosten amplio di pueblo di Kòrsou. E gobièrnu ta determiná pa hiba un gobernashon di pueblo, pa pueblo i huntu ku pueblo di Kòrsou. Esaki ta nifiká ku nos mester ta transparente ku pueblo den tur aspekto. No por tin kosnan manera “Non Disclosure”, sin representante di pueblo ta na altura di esaki i sigur no mara nos pueblo na akuerdonan di largu durashon, sin konsultá ku pueblo di Kòrsou. Aparte di konsultá pueblo pa ku akshonnan ku lo tin ku wòrdu tumá, tur resultado mester ta na benefisio di pueblo. Den e kuadro aki nos ta karga e lema: “Ta Pueblo su bùrt”!
https://vvrp.cw/download/AKUERDO-DI-GOBERNASHON-30-April-2021.pdf
Maneho pa Propaganda (riba kaya)
Ora Antia a kambia i Kòrsou a bira un pais outónomo den Reino (10 di òktober 2010), e lei ku yama Eilandsverordening Bevordering Openbare en Bescherming Gemeenschap (EBOOBG), a bai riba e lista di leinan ku ta tin mester di kambio. Ku e lei aki, Gobièrnu tabata protehá komunidat di diferente aspekto ku mester a yuda promové pa nos por ta sinti nos kómodo riba kaya. Despues di sinku aña parlamento di Kòrsou a aprobá un lei pa remplasá EBOOBG. E lei aki a bira e ‘Landsverordening Openbare Orde (LOO)’, for di dia 1 di ougùstùs 2015. Na aña 2016 a traha riba e maneho pa por ehekutá e lei, pa loke ta trata propaganda riba kaya. E maneho ta regulá unda i kon por hasi propaganda riba kaya, na un manera ordená, sin kousa peliger pa tráfiko i segun lei ta preskribí. Download e maneho i foyetonan informativo. Reclamebeleid juli 2016. AANVRAAG VERGUNNING ONTHEFFING RECLAME, Legesverordening Tarieven Leges en Precario, LOO artikel 15 en 16 Vergunning voor object en Ontheffing voor reclame, Folder Evenementen Nederlands, Folder Evenementen Papiamentu, Folder Politieke reclame Nederlands, Folder Propaganda politiko Papiamentu, Folder papiamentu_Informashon general. Folder Nederlands- Algemene Informatie
Maneho di ‘Staandplaatsen’ den Sentro di Suidat
Pa por usa un parti di área públiko na un manera komersial, usando por ehèmpel un stent òf un trùk di pan òf batido, mester di un “standplaatsenvergunning” kual ta ser otorgá dor di Ministerio di Desaroyo Ekonómiko. Pero komo ku ta responsabilidat di Ministerio di Tráfiko, Transporte i Planifikashon Urbano (VVRP) pa perkurá pa nos áreanan públiko ta safe, den bon estado i tin un bon kalidat, ta nesesario pa fiha kriterionan ku un persona ku tin un ‘standplaatsvergunning’ mester kumpli kuné. Klik aki pa e dokumento kompletu.
Parker den Sentro di Suidat
Nos vishon ta pa den futuro nos Sentro di Siudat ta mas bishitá, pa por tin mas bibienda, mas HORECA i mas aktividat. Pa por logra esei lo mester trese algun kambio den nos sentro di siudat. Un di nan sigur ta pa regla parker na e manera mas efektivo posibel. E dokumento aki ta kontené algun akshon ku nos ministerio lo ke kuminsá implementá pa por remediá e situashon di parker den Punda i Otrobanda. Parkeermanagement Punda en Otrobanda
Gepubliceerde rechtsgeldige EROC Verkavelingsplannen PB Eilandsbesluit
Gepubliceerde rechtsgeldige EROC Verkavelingsplannen PB Eilandsbesluit. Download aki.
Nota beoordelen bouwplannen in relatie tot verkavelingsplannen
Nota beoordelen bouwplannen in relatie tot verkavelingsplannen versie 17 dec 2021. Download aki.


text:
Bay scol
-
Enseñansa preparatorio
Enseñansa preparatorio, pa mucha di cuatro te seis aña. E kleuter ta cuminsa enseñansa preparatorio na edad di cuatro aña. Den dos aña ta prepara nan pa enseñansa basico. E ley di Enseñansa preparatorio ta regla enseñansa preparatorio.
-
Enseñansa basico
Enseñansa basico ta pa mucha di 6 te cu 11 aña y tin duracion di 6 aña. Na final di e ultimo aña di enseñansa basico, a base di conseho di scol, di punta y den cierto caso di resultado di un test ta determina e rumbo cu un alumno lo sigui den enseñansa secundario.
Enseñansa basico ta reglamenta den Ley di Enseñansa basico.


text: 16 I mi a tende un stèm duru for di e santuario bisa e shete angelnan: “Bai i basha e shete kònchinan di e rabia di Dios riba tera.”2 I e promé angel a bai i a basha su kònchi riba tera. I e hendenan ku tabatin e marka di e bestia salbahe i ku tabata adorá su imágen a haña un yaga doloroso i maligno.3 I e di dos angel a basha su kònchi den laman. I laman a bira sanger, manera sanger di hende morto, i tur alma bibu den laman a muri.4 I e di tres angel a basha su kònchi den riu- i fuentenan di awa. I esakinan a bira sanger.5 I mi a tende e angel na enkargo di e awanan bisa: “Abo, Esun ku ta i ku tabata, nos Dios leal, bo ta hustu, pasobra bo a dekretá e huisionan akí.6 Nan a drama sanger di e santunan i di e profetanan, p’esei bo a duna nan sanger pa bebe; esei ta loke nan meresé.”7 I mi a tende e altar bisa: “Sí, Yehova Dios, e Todopoderoso, bo desishonnan hudisial ta konfiabel i hustu.”8 I e di kuater angel a basha su kònchi riba solo; i solo a haña pèrmit pa kima e hendenan.9 I e kayente intenso a kima e hendenan, ma nan a blasfemá e nòmber di Dios, kende tin outoridat riba e plaganan akí, i nan no a arepentí i dun’é gloria.10 I e di sinku angel a basha su kònchi riba trono di e bestia salbahe. I su reino a bira skur, i e hendenan a kuminsá morde nan lenga di doló,11 i nan a blasfemá e Dios di shelu pa motibu di e doló ku nan a sinti i pa motibu di nan yaganan, i nan no a arepentí di nan obranan.12 I e di seis angel a basha su kònchi riba e gran Riu Eufrates, i su awa a seka pa por a prepará kaminda pa e reinan ku ta bini di ost.*13 I mi a mira tres palabra inspirá impuru* ku tabata parse sapu sali for di boka di e dragon, for di boka di e bestia salbahe i for di boka di e profeta falsu.14 De echo, nan ta palabra inspirá pa demoño, i nan ta hasi señal milagroso i ta bai serka e reinan di henter e tera habitá pa reuní nan huntu pa e guera ku lo tuma lugá riba e gran dia di Dios, e Todopoderoso.15 “Tende! Mi ta bini manera un ladron. Felis ta esun ku keda lantá i ku paña na su kurpa, pa e no mester kana sunú* i hende mira su bèrgwensa.”16 I nan a reuní e reinan huntu na e lugá ku na hebreo yama Armagedon.*17 I e di shete angel a basha su kònchi riba airu. Anto un stèm duru a sali for di e santuario, for di e trono, i bisa: “A kaba!”18 I tabatin rayo di werlek, zonido di dònder i stèm, i tabatin un temblor grandi, distinto for di tur otro ku a yega di tuma lugá for di tempu ku tin hende riba tera; asina potente i asina grandi e temblor tabata.19 I e gran stat a parti na tres, i e statnan di e nashonnan a kai; i Dios a kòrda riba Babilonia e Grandi, pa dun’é e kopa di biña ku tin e furia di su rabia.20 Ademas, tur isla a hui bai, i no por a haña e serunan.21 I piedra grandi di eis, ku tabata pisa kada un mas o ménos un talento,* a kai for di shelu riba e hendenan. I e hendenan a blasfemá Dios pa motibu di e plaga di piedra di eis, pasobra e plaga tabata masha destruktivo.


text:
Cla pa sigui traha y sirbi pais Aruba na e mihor forma posibel
ORANJESTAD – Pami Ta un honor grandisimo pa por logra haya e oportunidad un biaha mas pa sirbi mi pais como minister di turismo y salubridad publico pa un di dos periodo. Minister Dangui Oduber cu a caba di huramente como minister di Gabinete Wever Croes 2 como minister di turismo y salubridad publico y ta sinti sigur un emocion grandi pa por sigui contribui y sirbi pais Aruba cu tur e talentonan cu nos creador a dune.
E ultimo 2 anjanan tawata e anjanan di mas dificil den historia di nos pais. Nos pais mescos cu tur otro pais den mundo mester a maneha e pandemia di Covid-19 cu keto bai tey presente ainda na Aruba. No obstante e situacion hopi dificil gobierno di Aruba a haci tur loke tawata den su alcanse pa purba maneha e crisis na un mihor forma posibel. Pueblo di Aruba a bai urna electoral dia 25 juni 2021 pa scohe su gobierno nobo. Partido MEP a resulta e ganador di e eleccion 2021 y na mes momento e partido di mas grandi di Aruba cu 9 asiento. E electorado a vota pa un coalicion y despues di un proceso habri, serio y transparente partidonan MEP y Raiz a yega na un acuerdo di gobernacion pa forma e siguente gobierno, Gabinete Wever Croes 2.
E gobierno nobo aki lo bai percura pa tin trankilidad, stabilidad y mas importante progreso pa cada ciudadano. Nos ta sinti nos mes yama pa pais Aruba progresa.
Nos tin un gobierno solido cu ta comprometi pa percura pa nos recupera nos turismo, recupera nos economia, diversifica nos economia y crea un bon balansa entre desaroyo y naturalesa. Mi ta agradecido y contento di por forma parti di e coalicion aki. Agradecido na nos creador, na cada un di mi votadornan, mi sostendornan, mi amigonan y famianan pa por haya e oportunidad aki un biaha mas.
Nos ta keda comprometi pa sigui traha duro tur dia pa por sirbi nos pais. Nos maneho y vision lo ta dirigi pa saca Aruba for di e crisis creando oportunidadnan nobo.
Aruba ta mi isla, e isla cu nos lo traha duro pe y E gobierno nobo aki lo tey pa sirbi pueblo na e mihor forma posibel.
Danki Aruba pa boso sosten y cu nos creador por guia nos y duna nos e inspiracion pa progreso di nos pais.


text:
En conexion cu un investigacion andando Team Woninginbraken a haci un entrada hudicial ariba un tereno na Seroe Lopez. Aki a bin descubri dos container yena cu articulonan procedente di diferente ladronicianan.
Tambe a detene 2 homber di inicialnan:
R.T.W. naci na Aruba di 32 aña
O.D.C naci naci na Aruba di 29 aña.
A confisca dos pickup cu probablemente ta procedente di ladronicia.
Pa Cuerpo Policial por resolve mas caso cooperacion y informacion di pueblo di Aruba ta hopi importante, p’esey nos ta pidi si bo tin cualkier informacion yama nos tiplijn di Polis cu ta: 11141. Nos ta garantisa cu bo ta keda anonimo.


text:
Introdukshon
Music My First Love ta un programa ku ta pasa riba Rtv-7 na HHulanda i ta produsí pa Talymara Adelina Boer. Ta trata di un persona ku muzik ta pegá mashá na su kurason i ku ta hasi hopi trabou na HHulanda ku ta envolví yunan di Kòrsou tambe. Talymara ta un empresario ku tin un kas di famia Talys Gastouder bureau i tambe e tin un instansia chikí ku ta tuma muchanan ku problemanan di komportashon ekstremo i ku no por biba na kas mas. Nan ta bai den un trayekto pa finalmente nan por subi e kaminda bon bèk.
I banda di esakinan, e tin un fundashon ku ta sostené famianan di ménos rekurso i tin un büró di maneho ku ta yuda artistanan yu di Kòrsou na HHulanda i kendenan ke forma un karera komo solista. Un persona ku hopi kos riba su fòrki i e ta kompartí ku nos di Djasabra un tiki mas di tur loke e ta hasi.
Sistema di krèsh fleksibel
Talymara tin 30 aña biba na HHulanda. Tur kos ku e ta hasi tin di aber ku hende. E tin e Gastouder bureau, ku ta hasi trabou di ‘op pas’, pero legal i e ta keda kubrí pa gobièrnu di HHulanda. Gemeente ta paga pa e muchanan, via di un Gastouder bureau. Nan tin di sòru pa tur e instansianan ku ta traha bou di nan ta diplomá, tin di hasi inventarisashon na e kasnan si e ta limpi i sigur pa e muchanan, ta hasi tur pago i sigui monitòr e situashon pasobra ta yu di otro hende e instansianan ei tin di wak. Aki ta trata di mucha for di di beibi te ku 12 aña. Un gastouder ta un op pas pero na Hulanda e ta un empresario tambe i e mester tin tempu i traha manera bo ke. Tin hende ta hasié den dia i otro ta hasié fleksibel pa mayornan ku tambe ta traha anochi. Ta trata di un krèsh pero den kas di hende. E Gastouder aki ta mará na un kantidat di mucha i no ta asina ku pasobra bo ta usa bo kas komo krèsh, bo ta yena esaki ku mucha. Dependé e edat manera beibi di 0 pa 1 ta un so por tin, di 0 pa 4 por tin 2 i di 4 pa 12 mas di tin 4 mucha. No mag di tin mas ku seis mucha pa dia den e kas. E Gastouder ta mas fleksibel ku un krèsh pasobra nan ta habrí 24 ora pa dia i 7 dia pa siman. Talymara a bisa ku e trabou aki ta konta pa Hulanda kompleto i no antianonan so. Ta dependé kuantu sèn e mayornan ta gana, gobièrnu ta paga un parti. Gobièrnu ta paga un parti grandi pa asina stimulá e hendenan pa bai traha.
Yudansa na hóbennan ku problema di komportashon
Talymara a kuminsá ku un instituto, den forma di un Gezinshuis den kuido di mucha i esei tambe ta un empresa. Ta hinka e muchanan un trayekto di tratamentu. Ta trata di muchanan di 8 pa 12 aña ku problemanan di komportashon kompliká. Den e instituto ei ta atendé ku tur tipo di nashonalidat entre otro yunan di Kòrsou tambe. E tratamentunan ei tambe ta keda paga pa gobièrnu/gemeente Ta trata di muchanan ku nan mayornan i skol no por ku nan i nan mester keda interná den un sorto di internat. Bo por haña un mucha ku no ta apropiá pa un sierto grupo tambe segun Talymara ku ta nesesario pa bai den un internat. Den e tratamentunan aki nan tin di tene kuenta ku tin mucha, tin e nesesidat di keda lanta den seno familiar. Talymara a bisa ku su grupo ta hendenan diplomá i kapas pa traha ku e muchanan aki. Di otro banda nan ta konsiente ku nan no tin tur konosementu den kas i p’esei ta traha ku entre otro sikólogo, sikiater i terapistanan. Huntu nan ta traha un plan pa atendé ku e mucha, pa wak su nesesidatnan, pa e por haña un bon guia i ku e posibilidat pa e bai kas bèk. Tur e muchanan ku bai bou di nan ta keda ku e posibilidat di bai nan kas bèk.
Resosialisá e hóben
Ora e mucha a kana su trayekto di resosialisá pa bai bèk i si e ta kla i stabil, e organisashon ta bai wak e situashon na kas. Talymara a splika ku problema serka e mucha hopi bia ta kuminsá na kas. Ora un mayor bisa ku e no por dil ku e mucha, mester wak unda e problema a kuminsá pasobra e mucha no a nase asina, segun Talymara. E problema ei a kuminsá un kaminda i p’esei nan ta bai serka e mayornan pa wak e situashon. E mayornan tambe ta kai bou di un trayekto, pa sa kon tin di sigui ku e guia ku e mucha a haña den e internat kaba, i sòru pa e mucha no kai bèk den problema. Hopi mayor ta para habri pa hasié, pero tòg tin mayor ku no ke e mucha mes bजk. I si e mucha no por bai kas bèk, e por keda den e internat te ku 23 aña. Segun Talymara, tur dia nan ta traha rapòrt i nan rapòrtnan ta basá pa duna splikashon di kiko e mucha mester. Tin mucha ku for di su 18 aña ta kla pa bai i si nan no por bai nan kas, nan ta bai den e trayekto di independensia/riba nan mes. E trayekto aki tambe e organisashon ta sòru pa e mucha; ta siña e mucha òf e hóben di 18 aña ku ke bai bèk den komunidat i tòg no por bai su kas, kon pa e ta riba su mes, kon pa e dil ku su finansa i ta buska un lugá pa e por bai biba su so.
Hopi yu di Kòrsou no ta buska yudansa
Den tur e nashonalidatnan ku nan ta dil kuné, Talymara a splika ku e grupo di antiano/yu di Kòrsou ta muchu mas grandi ku hopi ta pensa. ‘Pero nos yunan di Kòrsou no ta akudí pa buska yudansa i ta kai atras i bai pèrdí. Pa bèrgwensa nan no ta akudí pa e ayudo. Tambe nan no sa kon di kana e kaminda pa yudansa i hopi bes komo nan no ta dominá e idioma, nan no ta buska yudansa. I p’esei Talymara tin e fundashon pa famianan di ménos rekurso. Hopi bes den e grupo ku mester di yudansa ei tin ku no por dominá e idioma i nan ta haña un karta i no por komprondé. Ora yùfrou manda yama nan nan no ta bai pasobra no por komuniká, nan no ta bai dòkter pasobra nan no por komuniká i esei ta pone ku nan ta skonde kos i no ta buska yudansa pasobra nan no ta komprondé kiko ta papia ku na. I e fundashon di yudansa na famianan ta para pa “worden wie je wil zijn”. Talymara a bisa ku for di yòn e mes a eksperensia ku un hende ta bira loke e tin di bira pero no loke bo ke bira. Tin bia e mayornan no tin e sèn ni e konosementu pa e mucha bira loke e ke i esei ta pone ku e mucha ta skohe pa un estudio fásil i ménos karu ku mayornan si por paga. Tin muchanan ku talento pero e mayornan no por paga esaki. I Hulanda ta duna e yudansa aki, basta bo ta kai den e grado ku por haña yudansa. E fundashon di Talymara ke ta transparente i ke pa e famianan ta transparente tambe i ta hasi e situashon mas fásil pa e hende por kana drenta mas fásil serka nan. Nan no ta pone míles di papel pa yena pero ta algun pregunta tin. Ta duna guia na famia pa asina yuda e mayornan pa no tin di saka e yunan for di kas. Talymara ta kere ku tur yu tin deseo di lanta den nan kas i ku nan mayornan i esei ta e propósito di e fundashon ku ta duna guia na famia.
Music My First Love
Talymara a lanta un büró di maneho pa artistanan. El a bisa ku su trabou ta hopi intensivo i músika ta su otro pashon. El a disidí di kombiná su trabou ku su pashon pa asina e por rekargá su mes, Sali i lubidá situashonnan difísil i hasi algu otro. Talymara ta stima muzik i a lanta e büró di maneho pasobra Kòrsou tin hopi talento. Music My First Love; aña pasa ougùstùs Talymara a los 2 músiko yu di Kòrsou i e kier a hasié mas grandi i no den skondí. El a pas’e bibu na Rtv7. Asina despues di e programa, Giovanni Jonis a aserk’é pa presentá un programa ku e ta bezig kuné. Asina nan a kuminsá kombersá i asina el a bira ko produktor i presentá e programa Music My First Love.
E programa
Pa hopi artista, muzik ta bira nan promé amor. Ta duna podio na tur tipo di artista. No ta solamente antiano pero pa tur esnan ku no ta yega televishon. Spa esun ku no tin amigu den e negoshi aki, pa esun ku no a keda buska pa hende konosí, si bo no a partisipá den shou di talento, bo no ta yega televishon. I hopi artista tin bèrgwensa pa keda husga. Den e programa aki e hóben ta sinta den e programa ku Talymara, presentá su mes i kanta den e programa pa hende konosé bu. I den dje tin un hende ku mas eksperensia i por bin ku un interkambio ku konsehonan kiko pa hasi i kon pa hasié. E negoshi di muzik ta unu hopi duru. No por ferwaktu ku bo ta drenta awe i bira fama mayan. Tin ku ta bringa añanan pa logra. I tur esaki ta bin dilanti den e programa. Kon difísil situashon por ta pero no lag’é para, bai pe. E programa tabatin su promé periodo kaba. El a kuminsá na mart i kaba na aprel i awor ta pendiente pa e di dos temporada. Pero mester di spònser pa por kontinuá kuné ounke Talymara tin konfiansa ku nan lo por logra pa e programa por drei. E gastunan pa e programa ta haltu i ta buskando spònser den ki forma ku esaki por ta. Por tuma kontakto ku Talymara [email protected] òf 0612449335.


text:
Opinion
Cada pasa un tempo (ora cambia Gobierno) educacion ta bira topico di discusion y gruponan cu diferente interes ta purba influencia rumbo di educacion na Aruba.
Mester tene cuenta cu ARUBA no ta Hulanda, ni Merca ni ningun país Latino of di Caribe.
E bon si ta cu Aruba ta un isla/pais chikito cu un historia cu ta relaciona Aruba cu bida internacional activo cu ta cambia rapido.
E punto cardinal ta cu Gobierno mester cuminsa pensa mas riba e posicion internacional y no generalisa y dirigi tur educacion solamente riba un pais so , por ehempel Hulanda , pero mester crea educacion cu ta tene porta habri di moda cu hendenan di Aruba por funciona bon den/na Aruba mes y por sali bay biba y traha , sin mucho dificultad , den continente Europeo y Americano pa cuminsa.
Na prome instante lo pensa, wel bin cu diferente educacion, un cu ta cuadra cu Hulanda, un cu ta cuadra cu Merca, uno cu ta cuadra cu paisnan latino y laga e mayornan/studiantenan scoge cua educacion nan kier sigui.
Expertonan no mester organisa educacion na Aruba solamente dirigi riba studiamento afor , pero mester duna mas atencion na un educacion local cu ta cuadra di nivel di moda cu un studiante por bay studia afor tambe.
Pregunta: Ta bale la pena tuma over educacion/preparacion pa “ crèche”, “kleuter” y “basis” literal/letterlijk over di Hulanda ? Mi no ta kere , Aruba tin suficiente conocemento pa por bin cu propio contenido cu ta cuadra mas cu bida diario di Aruba.
Un cos si mester ta hopi cla (“duidelijk”): e educacion dirigi pa por funciona na Aruba mes ( educacion local ) , merece hopi mas atencion di moda cu ora un studiante caba un estudio na Aruba e por haya trabou cu ta cuadra cu su estudio. Ademas e studiante mester ta bon prepara pa por funciona riba su mes di forma practico ( con anda cu Gobierno , cu comercio etc etc ) den bida diario.
Falta hopi informacion y preparacion practico pa un hoben por funciona riba su mes ora e caba un estudio na Aruba.
Ban pa un otro punto cu ta toca “idioma”: no ta mas practico y bentahoso pa siña muchanan na Aruba (te cierto grado) solamente con “papia” (conversacion diario) e diferente idiomanan cu ta hopi usa manera “papiamento”, "ingles", “spaño” y “hulandes"?
E sabiduria cu mester existi na Aruba ta: con organisa e estudionan local ( dirigi riba bida diario di Aruba ) y na mes momento mantene e posibilidad habri pa por sigui studia den exterior.
Un encuesta general lo yuda pa haya sa opinion di personanan cu a lanta na Aruba y no a studia of biba den exterior, kico nan como hende grandi a haya falta di siña na scol cu nan tabata tin mester pa funciona independiente y bon na Aruba.
Forsa y exito cu cambionan den educacion na Aruba
Robert Arends


text:
Maritza Maduro, kende a cuminsa 30 aña pasa den prensa, a splica con e tempo ey tabata compara cu awendia, caminda cu tur cos ta diferente.
Maritza a cuminsa dia 13 di Juli, 1986 y no a conoce modernismo cu tin awendia den prensa, cu tur tecnologia moderno.
E ta corda tempo cu el a cuminsa tabata traha ora di type, cu composer y pa saca potret tabata camaranan manual, cual mayoria tabata y preto cu blanco.
Tin cu bisa cu e ta hopi afortuna pasobra el a pasa den tur e periodo cu e cambionan cu tabata tin, tanto den fotografia como den e parti di skirbimento. Si antes tabata uza e camaranan di potret black and white, cu tin cu gradici Leo tambe cu a siña Maritza laba potret na Bon Dia Aruba, despues el a pasa pa uzo di slides cu tambe a siña, tambe via Leo. Despues a pasa pa era moderno cu ta Digital. E ta contento pasobra cu awendia hopi di esnan hoben, nunca a conoce e parti di historia ey den fotografia. E ta hacibo cu bo ta siña aprecia mas e arte di fotografia cu a uza, Maduro a splica.


text:
The Chainsmokers a ser critica fuertemente pa nan concierto durante e fin di siman, mientras e casonan di COVID-19 ta sigui aumenta na Merca. E concierto cu tabata parti di e serie di ‘Safe & Sound’, a tuma luga riba diasabra 25 di juli na New York. E tabata wordo promove online manera un “Drive in Music Experience”, cu lo bira e standard di e eventonan venidero. E organisadornan a bende 600 ticket pa e autonan cu drenta e luga di concierto. Ta reporta cu alrededor di 2000 hende a atende e concierto. Sinembargo varios hende cu a bay e concierto a comparti video- y potretnan online, unda ta mustra cu tabatin hende ta baila y canta pafo di nan auto, aparentemente ignorando e precaucionnan di salud publico. Un video di Chainsmokers su manager, ta mustra con un grupo masivo di hende ta hunto dilanti e stage den e distancia di 1.5 meter.
E espectaculo a yama atencion di e gobernador di New York, Mr. Cuomo, el a tweet dia 27 di juli: “E videonan di e concierto celebra den Southhampton diasabra ta mustra violacion horibel di distanciamiento social”. El a agrega: “E Departamento di Salud ta bay haci un investigacion. Nos no ta tolera peligro na e salud publico”. E organisadornan di e evento ta bisa cu e autonan tabatin espacio designa pa nan parkeer dilanti di e stage, unda esunnan cu a atende e concierto tabata instrui pa no sali si no ta pa uza e baño. Tambe, na e yegada e temperatura di e personanan a wordo tuma y tabatin hand sanitizer y mondkapjes disponibel. Alex Pall y Drew Taggart di The Chainsmokers no a duna niun comentario tocante di e opinion publico.


text: BOGOTA – Colombia a entrega un di su traficantenan di droga mas pisa na Merca. Presidente Colombiano Ivan Duque a confirma cu Dairo Antonio Usuga (50) a keda extradite pa Merca. Usuga, conoci tambe como Otoniel, ta lider di e cartel d Clan del Golfo. Aña pasa cu e la keda deteni na October, e tabata e traficante mas busca di Colombia. Ademas a considere como un di e traficantenan mas peligroso, asesino, y abusador di mucha. Su victimanan kier a bringa e extradicion y exigi pa e sinta su castigo na Colombia mes. Pero ora cu e caba sinta su castigo na Merca, e ta bin Colombia bek pa sinta su castigo einan, segun Duque. Potret AFP.


text:
RRey Willem-Alexander y Reina Maxima a ricibi un gran ceremonia di bonbini na nan yegada pa nan prome bishita di estado na Reino Uni. E pareha real a ser ricibi pa Prins Charles y Duchess of Cornwall na e residencia di e embahador Hulandes y despues e grupo a continua den un desfile di Horse Guards.
Willem-Alexander y Maxima, cu tin un bon relacion cu e famia real Britanico, a ser ricibi formalmente pa e Reina. Manera ta e tradicion den un ceremonia di bonbini, e Guardia di Honor a duna un Saludo Real y e presentacionnan. Reina Maxima (47) tabata mustra encanta di ta bek na Londres. E reina conoci pa su wardrobe ultra-chic, a demostra su conocimento sartorial den un shimis blush y sombre cu ta combina.
Despues di a lunch na Buckingham Palace, Rey Willem-Alexander y Reina Maxima a ser translada pa Picture Galary unda nan a inaugura un exposicion cu ta mustra piezanan di e Coleccion Real relaciona cu Hulanda. E pareha real hulandes, cu a atende e matrimonio di Prins William y Kate Middleton na 2011, a bolbe na e luga di e boda, Westminster Abbey, pa coloca un ofrenda floral na e Grave of the Unknown Warrior. E pareha a haya tambe un recorido cortico den e abadia.
Queen Elizabeth ta e anfitrion di un espectacular cena di gala pa e realesa hulandes na Buckingham Palace. E ultimo bishita di estado na Reino Unido tabata na november 1982, cu e bishita e tempo ey di Reina Beatrix y Prins Claus. Rey Willem-Alexander y Reina Maxima lo reuni cu Prinses Mabel, viuda di Prins Friso, cu ta biba na Londres hunto cu su yiunan, Condesa Luana (13) y Condesa Zaria (12). E miembronan di famia real lo hospeda na Buckingham Palace durante nan bishita na Reino Unido.


text:
Montaña – Diahuebs merdia drn careda di 12’or polis ta wordo manda un adres na Montaña, pa un persona cu lo a cay di dak.
Na yegada di polis berdad den cura di e cas, banda drechi nan ta topa cu un curpa sin bida.
Bou di un pida dak, cu lo a kibra por a wak un homber boca abou y no tawata duna señal di bida.
Loke nos por a compronde, cu dak lo ta un afdak, cu lo a kibra y esaki posiblemente a cay y dal e persona cu consecuencia fatal.
Polisnan na e sitio tawata wardando ariba dokter, DTI y tambe departamento tecnico di polis.
Nos kier a manda nos mas sincero palabra di pesame na famia di e fayecido.


text:
Prome Minister Evelyn Wever-Croes: UPDATE ULTIMO DESAROYONAN DI COVID-19: “Ban sigui cu nos disciplina y cordialidad cu ta e yabi pa nos exito”
Prome Minister Evelyn Wever-Croes:
UPDATE ULTIMO DESAROYONAN DI COVID-19:
“Ban sigui cu nos disciplina y cordialidad cu ta e yabi pa nos exito”
Dialuna mainta, Prome Minister Evelyn Wever-Croes a habri conferencia di Prensa di Gobierno di Aruba dunando un actualisacion di e ultimo desaroyonan di Covid-19 pa Aruba te cu 9 di november 2020. Pa loke ta trata e anochinan pa duna informacion, Prome Minister a duna di conoce cu Crisis team di Gobierno ta ahusta e schedule den cual ta duna actualisacion y updates di e pandemia. Desde awo, pueblo lo ricibi actualisacion y updates durante conferencianan di prensa regular di Gobierno Aruba.
Prome Minister a enfatisa cu despues di a tuma algun medida severo, awo por bisa cu e situacion ta bou di control. E di dos ola cu Aruba a haña na augustus aworaki ta controla. E di dos ola a cuminsa na comienso di augustus y a yega un peak dia 16 di september cu 1630 caso activo. 1 di october e la bira 644 caso. 1 di november e tawata na 155 caso y pa 8 di november e tawata na 176 caso activo. Nos a logra di ‘crush the curve’ y aworaki nos ta purba di ‘flatten the curve’ pero a keda pega net bou di 200 caso activo pa dia. Desde 13 di maart nos tin 4606 caso positivo di cual mayoria a recupera.
“E casonan activo ta variando entre 150-170 pa dia den e ultimo siman y esaki nos ta considera controlabel pero e peliger no a pasa ainda. E desaroyo aki ta uno remarkable y esaki ta danki na e sosten y nos ‘frontliners’ cu a traha incansablemente pa por atende cu esaki y di nos comunidad cu a comprende e seriedad y tin e disciplina”, Prome Minister a expresa.
Aruba a logra crush the curve cu medidanan basta pisa entre otro, e toque de queda cu despues a cambia den un ‘prohibicion pa zona’. Controlnan di cuarentena y isolacion a bira mas estricto. Ta cera establecimento di esnan cu no ta cumpli cu reglanan manera e regla di tapaboca cu a wordo introduci den tur establecimentonan paden.
“Berdad esaki ta un situacion cu tin hopi hende cansa, pero tanten cu no tin vacuna nos mester keda cauteloso, nos mester keda cuidadoso pasobra un descuido nos por perde control atrobe. Ta hopi importante pa nos sigui cuida nos mes pasobra apesar cu nos a cuminsa ‘crush the curve’, si nos mira cuanto persona tin den hospital y cuanto a fayece ta duna bo un otro bista. Ainda tin hende den hospital y den intensive care y nos ta na un total di 41 hende cu a fayece cu ta hopi doloroso”, Prome Minister a enfatisa.
Prome Minister a enfatisa e importantancia ta pa sigui haci mas esfuerso p’asina evita mas casonan fatal. Ban cuida nos mes y cuida esnan mas vulnerabel. Nos mester sigui aplica e reglanan di higiene, di laba man y aplica handsanitizer, tene distancia, no duna man ni parti sunchi y uza tapaboca pa tapa boca y nanishi. Y si bo tin sintoma keda paden y yama bo dokter pa e guia bo.
Prome Minister a enfatisa: “Aworaki nos ta drentando den e fase pa reactiva nos economia y pa siña biba cu loke ta Covid. Nos mester siña biba cu ne di mainta cu nos lanta te anochi cu nos bay drumi. Nos mester cuida nos mes, nos famia y esnan mas vulnerable paso ta aisna so nos por sigui controla esaki. Un descuido chikito por pone cu ta perde ful control di e situacion. Aunke Aruba ainda no ta for di e area di peliger ainda y p’esey mi ta haci un apelacion fuerte na ciudadanonan di pais Aruba pa sigui cuida nan mes.
Fin di siman tras di lomba tawata tin un cantidad grandi di vuelonan cu a bin Aruba bek. No ta manera antes pero si ta duna un indicacion cu nos ta bayendo bek den bon direcion. Mas nos cuida mas nos por enfoca riba reactiva nos economia y ricibi nos turistanan y esaki lo catalisa e desaroyo di nos pais. Ban sigui cu nos disciplina y cordialidad cu ta e yabi pa nos exito.


text:
Banco Central di Aruba (BCA) ta conduciendo e “Encuesta di Corupcion” cu a cuminsa dia 10 di juni 2022. E encuesta digital aki ta inclui, entre otro, preguntananrelata na e nivel di corupcion, e experiencia cu corupcion na momento di haci uzo di servicionan particularmente den e sector publico y e necesidad pa medidanan adicional pa combati corupcion.
Combati y frena corupcion ta un prioridad halto pa BCA, pasobra corupcion tin consecuencianan negativo economico y social. Varios organisacion internacional, manera Transparency International, ta ehecuta encuestanan riba e nivel di corupcion na diferente pais. Como cu Aruba no ta forma parti di e encuestanan internacional aki y cu pa e motibo ey data importante di corupcion na Aruba no ta disponibel, BCA ta tene e encuesta di corupcion desde 2018.
Nos ta consciente cu e informacion aki ta sensitivo y pa e motibo aki ta enfatisa cu e encuesta ta totalmente anonimo y ta garantisa cu lo trata tur informacion obteni confidencialmente y uza nan solamente riba un base agrega pa metanan estadistico y analitico. Nos ta invita tur residente di Aruba riba 18 aña di edad pa participa na e encuesta importante aki door di yena e cuestionario online. Esaki ta accesibel riba nos website www.cbaruba.org.
Tocante Banco Central di Aruba
E proposito principal di Banco Central di Aruba (BCA) ta pa contribui na stabilidad financiero y prosperidad economico di comunidad di Aruba. BCA ta logra e mision aki door di implementa un maneho monetario efectivo dirigi na mantene stabilidad di balor di e florin, promove e solides y integridad di e sistema financiero, y yuda mantene un sistema di pago eficiente y confiabel.
Banda di su tareanan nucleo, BCA ta encarga cu emision di biyete di florin y moneda di florin, y ta e bankero di gobierno. Ademas e ta regula e transaccionnan di pago cu exterior y ta administra e divisanan di Aruba y ta controla e uzo di esaki.


text: Diamars anochi a drenta varios yamada di cu tin un multitud basta grandi di fanaticonan para pafor di C.D. G.P. Trinidad, mesora a dirigi varios unidad na e sitio pa mantene ordo y evita posibel pelea. Unabes patruyanan na e sitio a usa e megafoon pa bisa e fanaticonan pa nan bay nan cas pero nan no a haci caso despues di varios intento cu polis a haci a bin compronde cu e fanaticonan ta wardando nan team ganador esta S.V. Atletico Santa Fe pa felicita nan. Polis a coopera pa esey y na salida enberdad por a mira cu esey e multitud tabata kier y nan a haya espacio pa haci esey pero polis mes a bisa nan pa mihor nan bay celebra na nan club. Finalmente tur cos a caba sin problema.


text:
The content originally appeared on: Diario
Reforma cu ta culmina den pakete COHO a cuminsa na Aruba na 2014 — *Reino for di 2018 a otorga Wever-Croes un lugar special pa recuperacion —*No por mara futuro di Florin Arubano na futuro Florin Curacao y St. Maarten
ORANJESTAD(AAN)–Central den e futuro financiero na e momentonan aki ta, e realisacion di e pakete di medidanan mara na un prestamo substancial di Reino Hulandes despues cu Covid-19 a basha planificacion di Reino, paisnan den Reino incluso Aruba, abou.
E punto di partida di cambio den maneho financiero den Reino, sinembargo, no ta 2020 ora Covid-19 a complimenta e calamidad financiero di Aruba, Curacao y Sint Maarten ocasiona pa mal maneho financiero di e paisnan.
Cada uno di e paisnan autonomo den Reino den Caribe ya tabata tin nan problema a base di situacionnan cu nan mes a crea, na nan forma pa nan pais.
Introduccion di COHO na 2020 a entrega un palabra na reforma, cu ya a wordo introduci dor di Reino.
Na 2014 tabata Ministro Hulandes Ronald Plasterk cu a bati alarma grandi pa futuro di Florin Arubano, cu tabata na peliger serio pa e forma cu Gobierno Mike Eman a abusa di placa di Aruba.
For di e momento Aruba a wordo poni bou supervision pa scapa e Florin Arubano, cu sin asistencia di Hulanda lo a perde su balor.
Gobierno Mike Eman a pone Florin directamente na riesgo dor di baha entrada di e pais pa Gobierno Mike Eman haya voto.
Salud di Florin ta depende di un maneho financiero den balansa, cu a wordo kibra.
Aruba a perde casi 100 Miyon pa aña na entrada na 2010, loke a nifica cu a destrui loke ta fundeshi di Florin sano.
Ademas Gobierno Mike Eman a sigui haci mas debe sin control pa paga den futuro cu ta awe, mientras a tranca economia cu e fantasia di Citgo.
Den rapportnan oficial por mira con un calamidad financiero a wordo hereda dor di Gobierno Evelyn Wever-Croes, cu a hereda Aruba bou supervision pues cu exigencia pa reforma di parti di Hulanda a base di e responsabilidad cu Statuut ta pone den man di Hulanda.
Na 2018 segun Hulanda a bisa, Gobierno Mike Eman a laga Aruba den estado di bancarota.
Na 2018, Hulanda a atende tambe cu Curacao y Sint Maarten y kier a crea un solo pakete pa tur e paisnan.
Na 2018, Prome Ministro Evelyn Wever-Croes a logra convence Hulanda pa duna Aruba un lugar exclusivo den negociacionnan financiero pa futuro. A base di e pasonan cu ya Gobierno Wever-Croes a tuma, Hulanda a bay di acuerdo cu un areglo pa supervision apart pa Aruba pa asina reforma e maneho di placa.
Ta a base di e acuerdo entre Aruba y Reino na 2018 pa scapa e Florin Arubano cu ta depende di bon maneho financiero, Aruba tabata tin cifranan prepara pa 2020 ora Covid-19 a bati na porta y a ataca e bienestar economico, financiero y social di Aruba.
Na 2020 mescos cu na Curacao y Sint Maarten, Reino a yega na acuerdonan cu ta pa cada pais y pa cada pais ta diferente.
Tur informacion cu DIARIO tin ta mustra cu Aruba mester mantene su posicion exclusivo cu Prome Ministro Wever-Croes a logra cu Reino Hulandes.
Aruba por discuti un que otro cu Curacao y Sint Maarten pero Aruba no por ta mara na politica di e otro paisnan Hulandes den Caribe, cu tin nan maneho autonomo tambe.
“Aruba no por regresa na un 12-8 pa regla asunto den Reino,” informantenan a mustra mientras Aruba ta prepara pa e bishita di Alexandra van Huffelen, e Secretario di Estado di Hulanda cu a dicidi cu e mes ta bolbe bishita Aruba y e otro paisnan pa yega na un acuerdo pa COHO, cu ta e organo di reforma.
El a indica cu no por yega na un reforma si un pais no kier e reforma pero cu e mes lo sinta na mesa cu e paisnan durante Mei y Juni mientras cu e topico lo wordo atende durante e Contacto Interparlamentario na Sint Maarten tambe.
Kico e resultado ta si un pais no por acepta, no ta conoci. Si ta conoci cu Reino tin un respet pa loke Prome Ministro Evelyn Wever-Croes a logra y e forma cu e ta negocia cu Reino.
“E situacion mundial alarmante sigur ta motibo pa tin bon palabracion den Reino y un maneho firme pa sigui dilanti,” informantenan ta mustra.
Pero Aruba mester atende su maneho autonomo pa Aruba lucha pa sobrevivencia di su Florin Arubano.
Manera ta conoci, Curacao y Sint Maarten tin un union monetario base riba un union di moneda y Banco Central, mientras Aruba tin su propio moneda y Banco Central, hancra den e lucha pa Status Aparte di Aruba.


text: Diadomingo anochi a drenta informe di cu tin un chauffeur di un pick-up cu ta coriendo malo riba e caminda di Pos Chikito bayendo pabao, mesora a alaerta patruya di Santa Cruz pa bay intercepta e vehiculo aki. E pickup a tuma e caminda di Franse Pas y polis a topa cu e auto net ora esaki a yega dilanti su cas na Papilon. Polis a core detene pero e chauffeur tabata asina burachi cu riba su pianan e por a para y a dal abao. Cu ayudo di mas polis a logra lante y pone den e vehiculo di transporte di detenidonan pa asina hib’e warda di polis.


text:
Korsou
Aksidente di tráfiko ku morto na Altura di e krusada Schottegatweg West/ Sto. Domingoweg.
Aksidente di tráfiko ku morto na Altura di e krusada Schottegatweg West/ Sto. Domingoweg.
Aksidente di tráfiko ku morto na Altura di e krusada Schottegatweg West/ Sto. Domingoweg.
Djamars 17 di mei 2022 alrededor di 21.17’or, Sentral di Polis a risibí informashon di un
aksidente di tráfiko ku a tuma lugá na altura di e krusada Schottegatweg West/ Sto.
Domingoweg.
E patruya ku a yega na e sitio a konstatá un vehíkulo di bòltu den un labadó den kurá di Isla.
For di un investgashon preliminar ku polis a hasi na e sitio, a resultá ku e vehíkulo tabata
kore riba Schottegatweg West direkshon Rio Canario. Probablemente dor di velosidat haltu
el a pèrde kontrol, kita na man robes, dal den waya di Isla i bòltu ku su vehíkulo den kurá di
Isla.
Debi na e impakto aki e shofúr a resultá parsialmente bou di e vehíkulo.
Personal di ambulans ku tabata na e sitio no por a hasi nada mas pa e víktima ya ku el a
fayesé dor di multiple leshonnan ku el a risibí.
Dòkter di polis a konstatá morto di e hòmber Aquiles Marcelo Jansen, nasé na Kòrsou 23 di
novèmber 1963.
Departamentu di Tráfiko ta kontinuá ku e investigashon.


text: Dialuna madruga a drenta informe di cu tin un cas na candela na Shiribana, mesora a dirigi tanto polis como bombero na e sitio. Na yegada di e patruya a bin compronde cu aki ta trata di poco palet y otro sushinan montona cu tabata na candela y esaki te na e momentonan ey no tabata forma un menasa pa e cas ni pa e bisiñanan pero e huma si tabata molestia. Na yegada di bombero mesora nan a cuminza combati y te a logra domina e candela rapidamente. Polis a purba check pa e doño di e cas pero no a logra topa cun’e.


text:
The content originally appeared on: Diario
ORANJESTAD (AAN): Cu e trayecto ‘Ban reforma pa garantisa AZV’, Organo Ehecutivo AZV (OE AZV) hunto cu
sector di cuido ta den combersacion pa di un banda cumpli cu e recorte di 60 miyon den sector di cuido y di otro banda percura pa seguro AZV keda existi pa futuro generacion.
Esaki ta un trayecto unda AZV y sector di cuido lo topa diferente reto. Un di e retonan aki ta e embehecimento di nos poblacion.
-Ki ora ta papia di embehecimento?
Envejecimiento di un poblacion ta relata na ora e proporcion den porcentahe di bo hendenan riba 60 aña ta aumenta grandemente den comparacion cu e resto di bo poblacion. Na Aruba, e crecemento aki ta bayendo hopi lihe. Na 1960 Aruba tabata consisti di 53199 persona. Awe a surpasa 110 mil hende, esta casi dobbel, (110.092) y di e grupo aki mas di 25 mil persona ta cay bou di e categoria di 60 plus.
-Con esaki a sosode?
Historicamente bo ta wak cu na final di aña 50 nos hendenan tabata haya 5.3 yiu. Despues den un lapso di tempo masha cortico, nos poblacion a cambia unda nos hendenan ta haya 1.7 yiu. Por bisa cu e ‘structura of forma’ di nos poblacion a cambia. Otro factor cu tambe ta hunga un rol grandi ta mortalidad, unda awendia nos hendenan ta biba mas largo pa motibo di por ricibi mas tratamentonan medico por ehempel pa medio di operacion of remedi.
-Kico por spera?
Mas largo un persona ta biba, mas cuido e ta rekeri y mas e gastonan pa Fondo AZV ta subi. Pa ilustra esaki, nos ta uza un ehempel di e promedio di gastonan di cuido medico di un asegurado den 2015.
Na inicio di bida, e asegurado baby su promedio di gastonan ta yega na 1847 florin.
Na momento cu e yega 20 aña, su gastonan ta cuminsa aumenta e.o door di fertilidad y embarazo y ta yega un promedio di 2071 florin.
Na su edad di 40 aña e gastonan ta stabilisa un poco na un promedio di 2487 florin.
Entre 50 pa 55 aña su gastonan ta aumenta rápidamente na 5977 florin.
Pasando 55 aña, e ta sigui biba y haya cuido y pasando su 80cumpleaños, e gastonan ta bira dobbel y yega un promedio di 10.000 florin.
-Por mira cu awe tin:
25.429 aseguradonan 60 plus; pa 2025 e grupo aki lo crece y surpasa 31 mil; y asina lo sigui bay te yega na mas di 37 mil asegurado di AZV riba 60 aña na aña 2040.
Den porcentahe esaki ta nifica un aumento di mas di 46 % den apenas 20 aña cu lo tin su peso riba e gastonan di AZV. Ta proyecta un Fondo AZV di 500 miyon florin na 2025 cual e gastonan di AZV lo subi y surpasa 845 miyon florin na 2035. Un reto grandi mirando cu Aruba tin un economia cu no ta creciendo na mesun ritmo cu e gastonan.
Otro ehempel cla di e impacto di embehecimento riba cuido ta e servicio di e docternan di cas. Na 2019 tabata tin 200 mil consulta duna door di 47 dokter di cas cual a costa AZV 20.6 miyon florin. Si keda cu e mesun poblacion aki di 2019 (esta ningun hende ta drenta of sali di Aruba y solamente tene cuenta cu baby ta nace of hende ta fayece) e ora lo ta bay tin 229 mil consulta y lo tin mester di 56 dokter di cas pa atend’e e consultanan aki.
-Reforma pa garantisa AZV
AZV ta para dilanti retonan pa reforma sin cu mester recorta den servicionan medico y na mes momento eleva eficiencia di servicio medico. Dentro di e trayecto aki, nos comunidad tambe tin un rol di duna su cooperacion y aki ta unda AZV ta boga pa un embehecimento activo. E momento ta awor pa vitalidad, salud y movecion haya un espacio importante den bida di nos comunidad y asina purba frena e impacto grandi debi na e.o e efectonan di embehecimento di nos poblacion.
Proyeccion
A base di e indicacionnan real aki por haci calculacion pa sa kico ta spera Aruba den e siguiente añanan. Un di e calculonan cu por proyecta ta con grandi e grupo di 60 plus lo bay bira. Y consecuentemente kico esaki lo nifica pa OE AZV.


text:
Riba djarason 20 di mart 2019 a tene elekshon pa kolegio elektoral na Boneiru. Den e kolegio elektoral di Boneiru tin 9 representante di pueblo, kendenan – na un manera komparabel ku e miembronan di ‘provinciale staten’ – ta skohe e miembronan di Eerste Kamer.
Elekshon pa Kolegio Elektoral
Kolegio Elektoral pa Eerste Kamer
Riba e página aki tin e resultadonan di e elekshon di kolegio elektoral na Boneiru di 20 di mart 2019. Aki bou bo por download e resultadonan definitivo i e Prosèsverbalnan di e urnanan.
Porsentahe di hende ku a vota
E porsentahe di hende ku a vota durante elekshon di kolegio elektoral na Boneiru tabata 53,70%.


text:
Muy destinguido señor Koenders,
Gustosamente Fundasahon Schoon Milieu op Curaçao (SMOC) ke reakshoná riba bo karta “Het Nederlands buitenlands beleid ten aanzien van Latijns-Amerika en de Cariben” di 27 di febrüari 2015 den kua bo ta informá Tweede Kamer tokante Isla.
Isla i Reino Hulandes
Ta konosí ku SMOC a informá Parlamento hulandes i vários gabinete tokante Isla. Parlamento a debatí diferente biaha kaba tokante polushon di medio ambiente pa Isla, asta promé ku a lanta SMOC. E preguntanan semper a varia di e lago di asfalt ku Shell a laga atras ku saber previo di gobièrnu di reino, ku te dia di awe no ker a tuma su responsabilidat p’esei, te ku e míles di persona anualmente ku tin ku hasi un apelashon na salubridat públiko i e 18 hende kada aña ku ta muri prematuramente[1]. E preguntanan hasí den parlamento hulandes ku ta sobresalí mas tantu, naturalmente ta esnan ku Rutte i Leerdamnan a hasi dia 29 di aprel 2008. Nan a duna di konosé ku a violá artíkulo 2 ku 8 EVRM, ku tabatin mal maneho pa loke ta trata Isla i ke e konseho di Rijksminister di e tempu ei, konforme artíkulo 43 di Statüt pa reino hulandes mester a apliká e funshon di garantia. Manera bo sa mashá bon mes esaki nunka no a tuma lugá, debí na e argumento ku Isla ta un asuntu lokal pa pais Curaçao. SMOC nunka no a komprondé e argumento akí, pasobra e aktuashon inhustu di Isla ta algu ku hues a komprobá referiendo na tratadonan di derecho humano, kontrali na otro kaso kaminda sí a pone e funshon di garantia. P’esei SMOC ta gosa ku abo sí ta konsiderá Isla komo un asuntu di reino pa parlamento. Awor e pregunta ta: Dikon abo sí ta konsiderá Isla komo un asuntu di reino i sobrá di e gabinete hulandes no?
Isla i ekonomia
Den bo karta na parlamento bo ta duna vários sifra ekonómiko – i bo ta duna fuente di nan tambe – pero ta remarkabel ku bo no ta duna sifra di e aporte di Isla na e produkto bruto nashonal (PBN). Bo ta skirbi:
De raffinaderij levert een bijdrage variërend van 9 tot 11 % van het BNP van Curaçao en zorgt tevens voor aanzienlijke werkgelegenheid.
No ta menshoná fuente pa bo 9 te 11% pues e argumento ta fofo. Bo por indiká kua fuente bo a usa?
Gustosamente SMOC ta remarká ku, segun e relato di gobièrnu TAC e aporte di Isla na PBN ta 5,3% is.[2] Ademas SMOC a komprondé di parlamentaria Zita Jesus Leito (PAR) ku Banko Sentral di Curaçao ku St. Maarten a hasi un “impact study Isla”, kaminda a kalkulá e aporte na PBN komo 4,4%. Lástimamente SMOC no por haña akseso na e relato akí, pero seguramente abo sí por haña lesa e impact study akí. Bo ta kompartí e opinion di SMOC ku den e asunt akí bo no a òf por a informá parlamento kompletamente?
Bruto no ta neto
Mirando e normanan di i daño na medioambiente pa Isla, no ta sufisiente pa mira e kalkulashonnan bruto manera esun di PBN so. E aporte neto ekonómikamente mirá ta mas relevante, pasobra por ehèmpel pa motibu di e emishon shushou hotèl i hóreka bou di huma ta haña ménos klientela i empresa chikí bou di huma ta sufri di daño na material. Pero mas importante naturalmente ta e míles di persona ku anualmente mester apelá na salubridat i ku ta produsí ménos na trabou pa motibu di e kehonan médiko òf ku asta ta bira persona inkapasitá pa traha. No ta pa nada tòg ku segun Instituto di Salubridat Kòrsou pais Curaçao ta gasta no ménos ku 13.8% di BBP na salubridat anto di e manera ei ta den e tòp 3 di 64 pais ku mas tantu gastu na salú di hende[3]. Bo ta na altura di esaki?
Infrastruktura
Pa loke ta trata e impakto di Isla riba infrasturktura di energia di Curaçao, bo ta duna di konosé ku e suministro di materia prima ta tumá lugá prinsipalmente for di Venezuela. E prosesamentu di e materia ta na Kòrsou. Aki bo por a saña algu for di Zorgen voor Morgen (RIVM, 1988), pero tambe di bo eksperenshanan ku Groningen i Rusia. E prosesamentu di kombustibel fosil ta trese riesgo grandi pa e ambiente (Groningen) i e echo ku un pais no ta soberano pa ku suministro di energia (Rusia) ta bèkfayer ora bo ta depende di régimen dudoso (Rusia). E situashon ku Isla i Venezuela no ta masha otro. P’esei SMOC ke sa dikon bo no ta lucha pa suministrashon di energia duradero pa medioambiente soberano denter di Reino Hulandes. Bo por indiká dikon?
Gustosamente nos ta risibí bo reakshon argumentá riba nos preguntanan akiriba.
Nos ta dispuesto pa duna mas splikashon.
Atentamente,,
Drs. J.A. Linthorst (miembro di direktiva di SMOC)
Drs. P. van Leeuwen (presidente di SMOC)
[1] Rapport van EcoRYS (2005) dat is verschenen in opdracht van de Curaçaose overheid. Zie http://www.stichtingsmoc.nl/2011/01/onderzoek-telt-dubbel-en-dwars-ecorys-nei-2005/.
[2] http://www.stichtingsmoc.nl/2013/07/rapport-overheidsrapport-tac-april-2013/
[3] http://www.stichtingsmoc.nl/2015/01/uitstoot-isla-enorm-zorguitgaven-curacao-sky-high/


text:
Gabriël Pedro Louis Da Costa Gomez ta Sekretario General di SOAW
Gabriël Pedro Louis Da Costa Gomez ta Sekretario General di SOAW
Geplaatst op 5 Sèptèmber 2019 dor di Ministerio di Desaroyo Sosial, Labor i Bienestar
Apresiabel miembro di prensa,
Entrante awe, konforme desishon di konseho di minister, Sr. Gabriël Pedro Louis Da Costa Gomez, ta Sekretario General interino, pa un periodo di 6 luna, di Ministerio di Desaroyo Sosial, Labor & Bienestar (SOAW).
Na nòmber di Sekretario general di SOAW,
Desmond Leetz


text:
Kralendijk – Sinku kolaboradó nobo di Kuerpo di Bombero Hulanda Karibense (BKCN) ta kuminsá ku e promé módulo di estudio di bombero pa ‘Manschap A’ na Boneiru. Den e módulo aki ta trein e reklutanan aki den dunamentu di ayudo (tékniko) na momentu di aksidente di tráfiko, manera tratamentu di herida i kòrtamentu di vehíkulo. Mas aleu, ta kapasitá i trein nan den kombatimentu di insidente den kua tin produktonan peligroso enbolbí. E módulo ta e promé parti di un estudio di kasi un aña den kua tambe nan lo siña tokante kombatimentu di kandela i kombatimentu di kandela di avion. Despues ku finalisá e estudio, dos kandidato lo bai traha na Sint Eustatius, miéntras e otro tresnan lo bai reforsá e tim na Saba.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Den Haag – Presidente di Genootschap Nederland Aruba Nico van Grieken a haci un bishita di cortesia na Representante di Aruba na Union Europeo y minister plenipotenciario suplente mr. Juan Ady Thijsen. Tambe presente na e reunion aki ta hurista y EU assistent di Arubahuis mr. Shandra John.
Meta di e bishita ta pa e Representante di Aruba na Union Europeo mr. Juan Ady Thijsen cera conoci cu sr. Van Grieken y asina ricibi mas informacion riba e trabao di Genootschap Nederland Aruba. Durante e combersacion a intercambia diferente punto di bista tanto riba e tereno Europeo como desaroyonan den Reino y alabes mira unda por coopera cu otro.


text:
Gobierno di Aruba por cumpli cu e promesa di haci algo pa empleado publico recobra nan salario completo, manera e tabata promer cu e crisis di 2020. Esey danki na e negociacion cu gobierno Hulandes, cu te awor a mantene un posicion firme encuanto e recorte como condicion pa ayudo Hulandes. Esaki ta un logro pa gobierno, ya cu de paso ta saca biento for di bela di e sindicatonan, cu taba(tin) un manifestacion di malcontento planea, hustamente tocante e asunto aki. Cuanto efecto esaki lo tin riba e animo di empleado publico representa pa e sindicatonan ta dificil pa cuantifica, pasobra den pasado reciente e manifestacionnan aki a tuma lugar te perde forza convocatorio. Ta pesey dado momento e sindicatonan a cuminza pensa riba accion mas drastico, te cu huez a para esakinan. E accion di e siman aki ta parce anto ‘mosterd na de maaltijd’.
A proposito, mester bisa cu tin un aspecto cu ta molestia den e discurso publico di e sindicatonan cu ta representa empleado publico, y esey ta cu henter ora ta usa e palabra ‘pueblo’, como sifuera nan ta representa e pueblo ey. Asina leu cu nos ta corda, nan ta representa un di e partinan mas privilegia di e comunidad aki, cu contrario na pueblo ta goza di pago di salario garantiza y un luho di dia liber cu sector priva no tin. Ademas, fuera di esey, ta pueblo lo mester bay paga cu ta fia pa paga e salarionan ey. No pretende di ta representando pueblo si bo no ta…
Cu e vuelta encuanto recorte di salario aki claramente un victoria pa gobierno, e sindicatonan por bay prepara na mes pa un bataya mas fundamental, cu ta e defensa di nan miembronan den e ronda di reforma cu mester bay tuma lugar den e aparato publico. Y no mester carga speranza cu esey no ta bay tuma lugar, pasobra e hecho cu a yega na un acuerdo cu Hulanda ta indica cu a yega na un acuerdo tambe encuanto posicion di gobierno di Aruba pa cu e leynan di COHO y RAft. Den parlamento por tin algun malcontento formula – cu no ta comparti cu nos tampoco – pero esey no ta cambia e realidad cu e ‘first team’ di e partidonan den coalicion a bay di acuerdo caba cu ta pasa e dos leynan den parlamento Hulandes. Por interpreta e acuerdo cu secretario di estado van Huffelen asina, cu a entrega algo – e 12,6% – a cambio di apoyo pa e proyectonan di ley? Di ambos banda por anticipa un negacion rotundo cu esey lo tabata e caso, y esey nos ta laga asina tambe. E motibo ta cu nos ta considera cu di tur manera ta mas cu probable cu e leynan lo pasa, aunke den parlamento Hulandes tambe tin bastante pregunta y interogante. Sin embargo, e probabilidad cu e leynan ta bay back na mesa di diseño no ta asina grandi. Esey na su turno ta significa cu definitivamente nos ta yegando na e momento cu mester cuminza
implementa. Y aki ta unda e dolor pa e partidonan den gobierno ta. Pasobra un cos ta pa vocifera cu ta di acuerdo cu e reformanan, pero ta otro cos pa bay implementa un monton di medida impopular. Esakinan por tin un efecto negativo pa e partidonan den gobierno den siguiente eleccion, y ta basicamente pakico desde 1986 ningun gobierno tabata dispuesto pa encarga su mes cu reforma, cu no a bira urgente dia Hulanda a trece nan dilanti. Nan tabata urgente pa añas caba, pero cada gobierno tabata hunga ciego, sordo y mudo ora e temanan aki tabata bin dilanti, señala pa yiunan di tera, entre nan tambe empleado publico cu tabata haci nada mas cu sigui nan consenshi y nan obligacion pa traha pa Aruba, no pa un bandera politico. E personanan cu durante decada a mira nan intento di mehora algo den e sistema politico y nos aparato gubernamental fracasa, a mira nan deseonan den un lista largo cu Hulanda a presenta gobierno di Aruba. Nan (Hulanda) tabatin algo di ofrece cu e ciudadanonan no tabatin: placa bruto pa remedia e situacion. Gobierno di Aruba a reconoce cu den e situacion ey no tabatin alternativa y a bay di acuerdo cu loke ta pasando awor. Cu de vez en cuando nos tin algun parlamentario cu kier haci nan mes ridiculo cu e yoradera tocante autonomia cu a bay perdi, no ta cambia nada na e situacion di supervision bao di cual nos ta bay biba proximamente.
Tin un aspecto grave cu a keda ainda, y esey ta e ambiente negativo cu e parlamentarionan, den gran mayoria, ta creando. Esey ta haci cu no lo tin un ambiente positivo unda hunto cu Hulanda ta desaroya e mihor plannan, cu bienestar di Aruba na mente. Ta intolerable cu e mesun hendenan cu ta grita a diario cu nan tin ‘interes di pueblo na pecho’, o cu ta ‘pone e ser humano central’, no ta cuminza un debate serio tocante e lista largo di cos cu mester mehora. Nos por ta di acuerdo cu mester mehora, den teoria, pero pa logra haci esaki di e mihor forma, esey nos no ta logra cu e negativismo di pinta Hulanda como e malhechor, mientras ta nan mes a daña e lugar aki. Asina aki nos lo haya solamente un continuacion di e trancamento di reforma.


text:
Sosial
KIZZME ta lansá kompa melódiko ‘ONLY WITH YOU’ ku QSHANS
WILLEMSTAD – Awó ku e período di pandemia ta tras di lomba i poko poko farándula ta normalisando, KIZZME ta bèk ku un kompa melódiko titulá ‘ONLY WITH YOU,’ ku e talentoso kantante QSHANS. Spesífikamente, e kantika sensual ta un ‘Kompa Gouyad,’ ku elemento nan di zouk i ritmo kombiná, pues un perfekto kantika pa baila riba un tegel. ‘ONLY WITH YOU’ a keda skibí i komposita pa QSHANS, Mr. Ray Bass i AJ GRAND, kende tambe a areglá e piesa.
Qshans
E ultimo añanan tras di lomba, Qshans a traha duru riba su karera artístiko, posishonando su mes komo un vokalista di peso den e género di Ritmo Kombiná na Hulanda. Manera ta konosí, ela militá den front di Cache Deluxe and Cache Royale pa vários aña. Komo solista, Qshans a sigui saka diferente single manera ‘No Trata Mi Asina’ ku Stanley Clementina, i ‘Mas Mi Drai’ huntu ku Ivanhoe Willems, tur dos na 2020. Entre 2016 pa 2019, Qshans a marka pouta ora ela realisá su soño i penetrá den e mundu di teater na Hulanda ku su aktuashon den ‘the Lion King’ komo e suplente pa e ròl di Banzai. Tambe Qshans a figurá den ‘Mama Mia’ komo Pepper i den ‘Sister Act’ komo TJ, Pablo i Eddie Fritzinger na Oberhausen, Alemania, i últimamente e obra basá riba bida di e legendario Tina Turner. Den e siman benidero Qshans lo ta na Kòrsou i Aruba pa algun presentashon eksklusivo.
Plannan grandi
Na 2017, KIZZME a keda fundá na Hulanda pa e basista i kantante Riendy Holder, mihó konosí komo Mr. Ray Bass, kende a uni forsa ku talentoso kompositor i músiko Andre ‘AJ GRAND’ Pantophlet i Orville ‘OMD’ Mac Donald pa asina forma e núkleo musikal di e banda. E banda afrokaribense ta konosí pa su abilidat distinto di krea un sonido úniko unda ta meks Kizomba, Zouk, Kompa, Semba i músika afroséntriko. Sobra integrantenan di KIZZME ta kantante Nilson Silva, Natalia Santos, Marise Barbosa Verela di Cabo Verde, i perkushonista Kevin Leito di Kòrsou. E kolaborashon ku Qshans ta típiko e manera di kolektivo kon KIZZME ta funkshona, unda su integrantenan ta traha tambe riba nan respektivo proyekto individual. Pa e piesa aki KIZZME tambe a traha ku dos músiko di Martinique i Fransia ku a yega di militá den Kassav.
Foi kuminsamentu di e aña aki, KIZZME a traha hopi riba nan estilo i produkshon musikal i a ranka sali ku diferente komposishon propio nobo. KIZZME tin plannan grandi pa e aña aki, unda nan lo lansá diferente piesa den e lunanan benidero. Dia 11 di yüni benidero, KIZZME lo presentá ‘ONLY WITH YOU’ na e evento di baile SILENT KIZZ na Amsterdam, unda nan lo deleitá entre otro e fiel bailadó di kizomba i kompa, ku ta gosando di un otro ola di popularidat. Últimamente KIZZME tin komo meta pa uni tur hende via muzik afrokaribense, tresiendo nan huntu apesar di nos diferensia di idioma i kultural.
Bishitá KIZZME su página sosial manera Facebook.com/WeAreKizzMe, i Instagram @wearekizzme pa keda na altura di futuro presentashon. Tambe bishitá KIZZME su Tik Tok na https://vm.tiktok.com/ZMLK1B6X6 pa e challenge di ‘ONLY WITH YOU’ unda lo saka diferente ganadó den e simannan benidero. Korda pidi pa e piesa ‘ONLY WITH YOU’ na tur radio emisora i televishon popular riba nos islanan.
Sosial
Promé ‘Trumpet Challenge 2022’ djarason dia 22 di yuni den Sambil
WILLEMSTAD – Por fin e dia ta yegando pa Kòrsou konosé su promé trumpet challege 2022. Esaki lo tuma lugá djarason awor dia 22 di yüni den Sambil pa 7 or di anochi.
Despues di vários luna di preparashon bou di direkshon di Hector Sampson, e trompetistanan aki ta kla pa laga pueblo di Kòrsou disfrutá di nan músika.
Manera ta konosí, Fundashon WESU a bin ta trata riba e parti di formashon musikal i organisá na desèmber último, e promé Trombone Challenge ku tabata un éksito total.
Awor ta toka turno na trompetistanan pa nan tin nan Trumpet Challenge i despues di vários luna di preparashon intensivo, djarason awor dia 22 di yüni, Pueblo di Kòrsou por bai disfrutá grátis di nan presentashon.
E evento lo tuma lugá riba e stage grandi skùin dilanti Victoria Secret den Sambil. E evento lo kuminsá eksaktamente 7 pm i ta algun kansion nan lo bai presentá. P’esei un apelashon ta na tur hende ku ta interesá pa wak nan, pa nan tei presente den Sambil djarason awor.
Sosial
AMAK ta partisipá dos gran baluarte di farandula ku a bai laga nos
WILLEMSTAD – Djamars anochi a drenta e notisia tristu ku e konosido Patrick Janzen a bai laga nos i den oranan di mardugá djarason 9 di yüni 2022, e pianista, kompositor i areglista Eddy Mar a bai sosegá.
Patrick Janzen
Pa lokual ku ta trata e personahe di Patrick Janzen, nos a komprondé ku el a fayesé na un edat di 53 aña na su kas, despues di tabata hospitalisá pa algun dia.
Patrick a bai laga nos na un edat relativamente hóben i durante su trayektoria den farándula, e tabata envolví den diferente aktividat farandulero tantu aki na Kòrsou komo na Ulanda.
Patrick a inisiá ku su negoshi i pone lus i harma stage pa diferente aktividat i seguidamente ela formalisá su aktividatnan ku lantamentu di Ola ku ta nifiká Organisashon pa Lanta Ambiente.
Patrick tabata pone zonido i meks pa diferente agrupashon musikal i un di su éksitonan grandi tabata lantamentu di e Agrupashon Musikal No Game, ku a kosechá hopi popularidat i hasta a konkista e titulo di Rei di Tumba ku Reinir Lijfrock komo kantante na 2006.
Último tempunan aki, Patrick a lanta un grupo musikal di Bachata i tabata tin intenshon tambe pa lanta un grupo di Kòmbèk i formalisá regreso di No Game. Lamentablemente e no por a logra realisá tur su soñonan
Eddy Mar
Pa loke ta trata fayesimentu di Eddy Mar, AMAK por menshoná ku e tabata hopi aktivo tantu komo músiko, pero tambe durante mas ku 10 aña komo dosente di e proyekto di Formashon Musikal den Bario.
Eddy Mar tabata forma parti di diferente agrupashon musikal i esnan ku sigur el a kosecha hopi éksito kune tabata e agrupashonnan musikal Dynamics i BESS ku tabata un agrupashon musikal ku e i defuntu Mr. Babalu tabata dirigí musikalmente.
Eddy Mar durante último tempu ku a pasa tabata sufri di kebrante di salu i den oranan di mardugá di djarason el a bin fayesé.
Direktiva di AMAK ta ekspresá su sentido de pésame na famianan di Patrick Janzen i Eddy Mar. Ku nan alma sosegá na pas.
Sosial
HOPI INTERES PA KURSO DI HISTORIA DI MUZIK DI KORSOU ORGANISA PA CCC
Willemstad – Durante e periodo di 7 di febrüari te ku 16 di mei 2022 Sentro Kultural Kòrsou a organisá otro interesante Kurso Historia di Muzik di Kòrsou den su Sentro situá na Emmastad, kua tabata na enkargo di e konosido músiko Henri (Harry) Moen.
Den e kurso aki a trata desaroyo di muzik tradishonal di Kòrsou di e époka entre 1863 i 2000. Entre otro e kursantenan ta siña rekonosé ritmonan tradishonal i konhuntonan musikal, tambe nan ta sera konosi ku kompositor i otro desaroyonan den muzik di Kòrsou. Huntu ku esaki tambe nan ta haña un bista di aspektonan sosial i ekonómiko ku tin relashon ku e desaroyo.
E kurso un biaha mas tabata un èksito total na opinion di e kursantenan ku a yena un bashí na informashon tokante nos muzik. E forma úniko di duna lès di señor Harry Moen i su splikashon al kaso, kla i konsiso a mantené un entusiasmo kontínuo serka e kursantenan.
Djaluna 16 di mei ultimo e kursantenan presente a risibí nan sertifikado for di man di señor Harry Moen i señor Henri Cornelia, Presidente di Fundashon Sentro Kultural Kòrsou. Esnan ku a kalifiká pa nan sertifikado ta: Valentina Cijntje-Engelhardt, Alton Gordon, Rose-Marie Heije, Frensel Malacia, Isolda Mansana, Aronnette Martis, Jacqueline Nicia, Elvin Rijke, Lidwina Rodriguez, Aemilius Palm, John Scheidelaar i Glenda Sluis
Sentro Kultural Kòrsou ta felisitá tur e partisipantenan i nan dosente ku èksito di e kurso. For di aña 2012 un total di 176 kursante, di ken 67 penshonado, a risibí nan sertifikado di partisipashon na e kurso.
Daily Nobo
Segun resultado di outopsia: Ta indiká ku Jayland Walker a keda perforá ku por lo ménos 60 tiru di bala di 8 polis
Repúblika Dominikana a ku sifra rekòrt di turista na luna di yüni
Minister di salubridat na Inglatera: Ta pronostiká un oumento drástiko di britanikonan ku lo keda hospitalisá relashoná ku Covid-19
Na Chicago durante e desfile di 4 th of Yuly: Hòmber a basha bala den multitut lagando un saldo di 6 morto i 24 herido
Na Brazil: Kardinal Cláudio Hummes bon amigu di Papa Fransisco a fayesé
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal23 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Oranjestad – Den fin di aña nos tin e temporado di Pasco y Aña Nobo. Departamento di Cultura Aruba DCA ta participa na nos comunidad, manera ya ta uncustumber, pa tene cuenta cu nos oficina lo ta cera pa publico.
DCA ta pidi comunidad comprension pa esaki.
For di diabierna 24 di december 2021, oficina di DCA lo ta cera te cu 31 di december 2021.
Nos oficina lo ta habri bek pa publico riba dialuna 3 di januari 2022 den oranan di oficina.
Departamento di Cultura Aruba ta pidi publico en general pa tene cuenta cu esaki.
Director, Staf y Personal ta desea comunidad di Aruba un feliz dianan di Fiesta.


text:
Aksidente di tráfiko ku herido.
KOMUNIKADO DI PRENSA 261 /2022
26 mei 2022
Aksidente di tráfiko ku herido.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 26 di mei 2022 alrededor di 01.56’or, Sentral di Polis a risibí informashon di un
aksidente entre dos vehíkulo ku a tuma lugá riba Tortolaweg.
Na yegada di e unidat, el a bin topa dos vehíkulo di kua okupante di kada un di e
vehíkulonan tabata heridá.
Un di e shofùrnan tabatin pia frakturá i e ko-okupante di e otro outo a keda pegá den su
vehíkulo.
Mester a pidi ekipo di reskate di brantwer pa yega na e sítio, pa asina saka e víktima for di e
situashon ku e tabata aden.
Ambos a keda transportá ku ambulans pa Sala di Emergensia di C.M.C.
Personal di Departamentu di Tráfiko ta investigá kousa di e aksidente aki


text:
Beyesa ta sin duda mas cu apariencia fisico! E supermodelo Gisele Bündchen y su mama tin esey hopi cla, y ta comparti algun di nan secretonan di beyesa con pa mustra fabuloso sin worry cu edad. Un di e bentahanan di #shelter in place ta awendia mas cu nunca, cu nos tin cu consenti nos mama y lag’e sinti special. Un manera ideal ta sigur pa recorda con bunita e ta di paden y pafo, y tumando nota di su consehonan di beyesa mescos cu e supermodelo a haci.
Gisele Bündchen, e musa di e linea nobo di Dior ‘Capture Totale’, y su mama a revela den un combersacion yena cu confiansa y amor nan vision riba beyesa. Den un serie di clips cortico, e combersacion tabata tocante e conexion cu naturalesa y kico di berdad ta importante den e bida diario. Ademas e mama di Gisele, ta sigura cu beyesa ta bin di paden y sin importa bo edad. Semper bo por mustra bon y bunita! Gisele ta e embahadora perfecto pa e linea ‘Capture Totale’ cu ta concentra e tecnologia di e celula mama y e semper iconico ciencia floral di Dior. Mama y yiu ta invita nos pa semper tin e costumbernan positivo y biba di acuerdo cu nan.


text:
Secretario General di SEPPA, Magaly Brito a comenta cu a papia cu e trahadonan presente na Bestuurskantoor, despues cu nan a sali marcha fo’i Julianaplein y a expresa di ta contento cu a pesar di tur circunstancia y intento di menasa y intimida trahado, nan a sa di presenta na pa vocifera nan malcontento. Esey ta haci cu e sindicatonan a sali un biaha mas cu nan, pasobra ta un oportunidad cu nan kier haci uzo di dje pa demostra no solamente na gobierno di Aruba of e doño di trabao, pero pa tur esunnan cu ta para na banda critica.
N’e mes momento cu si ta asina berdad cu nos autonomia ta te na vloer, e ora ta demostra na esunnan cu a trapa nos derechonan como ciudadano y como trahado y a mishi of negosha cu nan salario, cu e trahadonan ta mal contento.
Gobierno a informa cu gobierno di Hulanda lo tuma un decision mas tarda diabierna. E mensahe ta pa Hulanda tambe, cu na momento cu nan a permiti gobierno di Aruba den su rol como doño di trabao, mishi cu salario di e trahadonan, ta un hecho di mala fe.
Brito a sigui splica cu n’e luga tur a bin a manifesta nan mal contento. Mester tin basta miedo pa bin cu un boshi polis p’e accion aki.
For di momento cu ta mishi cu trahado mientras cu ta negosha cu salario di trahado, gobierno no tabatin e moral pa sinta y exigi pa e trahadonan keda trankil y para manifesta nan malcontento.
E ora si tuma nota di tur e cantidad di accion cu como dunado di trabao ta keda tuma, mientras cu e trahadonan ta keda sinti dolor p’e hecho cu a mishi cu nan entrada.


text:
WILLEMSTAD – Coca Cola Cup warm up Toernooi ta kontinuá awe djabièrnè 7 di mart riba tereno di FFK.
Awe lo tin tres partido pa despues djasabra nos haña e partidonan di semifinal i djadumingu e gran final.
Partidonan pa awe djabièrnè na FFK:
7pm: Victory Boys vs Indekor.
8pm: Hubentut Fortuna vs Scherpenhuevel.
9pm: Undeba vs Vesta.
E tres ganadonan di e partidonan di djabièrnè huntu ku e ekipo ku a pèrdè ku un puntuashon mas altu ta pasa pa semifinal djasabra. E dos ganadonan di djasabra e ora ei ta pasa pa e final djadumingu. Kada partido ta dura 2 biaha 25 minüt. Den kaso ku un partido terminá den un empate lo determiná a ganadó pa medio di pinalti.
Djasabra na FFK lo bai tin e siguiente partidonan:
7pm: Semi Finalista #1 vs Miho Pèrdèdó #1
8pm Semi Finalista #2 vs Semi Finalista #3
Djadumingu 9 di mart lo tin e gran final na Stadion Ergilio Hato (SDK). Porta lo ta habrí for di 5or di atardi pa e gran final i tambe lo tin animashon di un DJ. E partido final mes ta kuminsá 6or di atardi. Tur e weganan aki ta totalmente grátis i públiko tin chèns di gana premionan atraktivo.


text:
MERKA — Kenley Jansen pa di dos aña konsekutivo ta opta pa drenta e proseso di arbitrahe salarial. Ana pasa tambe Kenley a drenta e proseso aki pero a logra di yega na un akuerdo ku e ekipo di Los Angeles Dodgers promé ku tratamentu di e kaso. Na e okashon ey Kenley a bai di akuerdo ku un salario di 4,3 mion dòler. Ta estima ku e temporada aki Kenley lo por risibí kasi dòbel su salario aktual. Tin spekulashonnan ku e pelotero lo risibí alrededor di 8 pa 8,2 mion dòler.
Djabièrnè próksimo e pelotero lo sinta na mesa ku e ekipo di Los Angeles Dodgers. Akinan ambos banda lo interkambiá nan proposishonnan salarial. E kasonan di arbitrahe salarial den kaso ku e dos partidonan no yega na un akuerdo lo tuma lugá entre 1 pa 20 di febrüari próksimo na Phoenix, Arizona.


text:
june, 2022
22jun6:30 pmGloukoma kiko e malesa aki ta?Day of the Week:ThursdayCulture:Others
Event Details
Dia 22 di yüni 2022, Fundashon Pro Bista huntu ku Curaçao Pharmacal i Novartis ta organisá un charla pa pueblo di Kòrsou titulá ‘ Gloukoma kiko e malesa aki ta?’ Manera
Event Details
Dia 22 di yüni 2022, Fundashon Pro Bista huntu ku Curaçao Pharmacal i Novartis ta organisá un charla pa pueblo di Kòrsou titulá ‘ Gloukoma kiko e malesa aki ta?’
Manera ya konosí pa 23 aña kaba Fundashon Pro Bista ta pèrkurá pa informá, konsientisá i laga pueblo sera konosí ku e produktonan ku e ta ofresé mas di serka.
Por medio di e charla aki bou di guia di okulista dòkter Laura Valera , Fundashon Pro Bista huntu ku Novartis i Curaçao Pharmacal kier informá i konsientisá pueblo di Kòrsou di e malesa di ‘malesa di Gloukoma’ ku den boka di pueblo yamá ‘preshon den wowo’
Okulista dòkter Laura Valera ta duna informashon i tambe ta atendé pregunta nan di sala i Novartis huntu ku Curaçao Pharmacal ta duna informashon di e remedinan mas usá pa e malesa aki.
Pueblo di Kòrsou kompleto ta invitá pa e anochi di informashon aki, via di nos telefòn 7379222 whatsapp: +5999 6706746 i email: [email protected] por mèldu pa bo asistensia.
Dia : 22 di yüni 2022
Ora: 6.30 di atardi ( For di 6or di atardi nos porta nan ta habri)
Lugá: Fundashon Pro Bista na Corriweg 16
more
Time
(Wednesday) 6:30 pm(GMT-04:00) View in my time
Location
Fundashon Pro Bista Kòrsou